Nak beli Dreams Universe di PS4? Ini antara yang anda perlu tahu sebelum mainkanya!

Secara rasmi siri Dreams Universe hadir dengan kreativiti dan imaginasi hari ini! Merupakan sebuah permainan Media Molecule dan Sony sendiri, Dreams memberi kita sebagai pemain untuk mencipta sendiri watak atau permainan yang kita inginkan! Seperti Dreams tahun lalu, kami turut mencuba membuat permainan sendiri sambil melawati dunia orang lain, ada juga kami pernah kongsikan pemain Dreams yang mencipta watak Metal Gear Solid dan banyak lagi lah!

Kali ini eksklusif di PlayStation 4 hadir pada 14 Februari 2020, anda boleh bersedia untuk berada dialam Dreams dan ini adalah apa yang anda patut tahu sebelum anda memulakan permainan ini. Tapi sebelum itu jom lihat trailer rasmi Dreams Universe;

Jadi sekali lagi, apa sebenarnya Dreams ini? Alat penciptaan kandungan bukan sesuatu yang luar biasa dalam industri moden, tetapi Dreams beroperasi pada apa yang anda boleh panggil dunia yang berbeza. Ini adalah cara membuat pelbagai jenis permainan, jadi ia ibarat enjin permainan, tetapi bukan hanya untuk membuat permainan, ia dimaksudkan supaya anda dapat membuat sesuatu yang simple mengikut imaginasi anda, atau anda boleh menyelam jauh kedalam dengan mencipta permainan anda sendiri.

Andai kata anda tiada idea, anda kebuntuan, tidak perlu risau! Anda boleh meneroka dunia Dreams pemain lain sambil bermain di laman permainan mereka atau hanya ambil inpirasi untuk penciptaan anda. Sebagai contoh disini anda boleh mencipta pelbagai benda! Mungkin hanya rumah anda bersama watak anda, atau membuat sesuatu yang lebih beraksi. Dibawah ini terdapat beberapa contoh yang dilakukan pemain Dreams yang lain;

I have now published my "Full Beech Breakfast" in #MadeInDreams for all to have a closer look at! 🙂https://t.co/ruf1FQiKb0 pic.twitter.com/pJyxGHaej0
— john Beech (@Johnee_B) January 2, 2020

Nampak betul-betul realistik kan? Ibarat menggunakan aplikasi 3D untuk menciptanya, tetapi sebaliknya di Dreams. Rasa iri hati dengan hasil ini? Tutorial sentiasa ada. Bersama toolset yang boleh digunakan, kesemuanya senang untuk kita belajar terutama pada pemain baru. Tutorial mengambil pemain baru melalui setiap aspek penciptaan, dari alatan dan teknik individu, untuk menetapkan keping dan contoh yang memulakan idea paling menarik.

Bosan sesuatu tanpa audio? Sangat mudah denganmenyamai keseronokan Dreams bersama pelbagai alat audio yang meningkatkan sistem PS4 anda ke studio rakaman. Terdapat ketekunan untuk penciptaan Audio dalam Dreams yang membolehkan pemuzik dan artis audio menyelam terus kedunia ini dan mula bereksperimen. Pengawal wayarles ditukar kepada instrumen yang mencipta, mengarang dan menjalankan segala-galanya dari kesan, soundscapes ke seluruh album. Digunakan bersamaan dengan enjin grafik kemungkinan untuk prestasi visual audio yang tidak berkesudahan.

Dibawah ini pula adalah permainan pertama Media Molecule iaitu LittleBigPlanet yang dihasilkan semula di Dreams;

Ternanti-nanti Cyberpunk 2077 hadir lambat lagi kan? Apa kata anda singgah ke laman Bearly Regal nanti di Dreams! Kerana dia bakal menghabiskan projek Cyberpunk 1997 yang nampak macam pixel ala-ala PS1 kedalam Dreams nya! Jom usha videonya dibawah;

Nak mencipta permainan FPS? Siapa kata tak boleh! Jom usha hasil dari  EpicLBPTime! Kot nanti anda boleh menginspirasikan dia!

Dah buntu sangat, buat je benda pelik macam ni dari Bevis2 ;

Macam mana? Dah dapat inspirasi anda tu? Lebih seronok, Dreams juga akan mempunyai kempen! Dreams telah mendedahkan “Art’s Dream”, yang beroperasi sebagai sejenis kempen untuk permainan dan cara menunjukkan betapa kuatnya alat dalam permainan ini. Ia adalah satu siri pengalaman yang berbeza dan jenis permainan yang berbeza diikat bersama dengan naratif yang menyeluruh, ditambah beberapa vignettes muzik. Ia bukan perkara yang paling lama, tetapi ia menunjukkan apa yang mungkin terjadi. Media Molecule telah membuat pengalaman lain yang hebat.
Seronok kan Dreams ni! Memang memberi peluang untuk anda mencipta dan menjadi kreatif dalam imaginasi anda! Jadi pada sesiapa yang berminat untuk ketahui lebih lanjut mengenai Dreams, anda boleh terus kelaman web rasminya. Jangan lupa dapat kan Dreams yang berada di pasaran bermula hari ini!
  Beli disini gaiss!

Dreams UniversePublisher: Sony Interactive EntertainmentDeveloper: Media MoleculeRelease Date: 2020-02-14PlayStation 4
Cipta segalanya dengan kreativiti dari imaginasi anda! Tidak kiralah dari penciptaan permainan atau alam anda sendiri! Segalanya ada di Dreams!

Jangan lupa untuk ikuti kami di TikTok!
  @gamersantaimy
Tags: dreamsDreams UniverseMedia MoleculePlayStation 4Sony Interactive Entertainment


Crunchyroll mengumumkan anime Trigun Stampede, siri terbaru dalam francais untuk 2023

Diumumkan oleh Crunchyroll melalui Toho, anime klasik Trigun dari tahun 1998 akan menerima adaptasi baharu bernama Trigun: Stampede yang menampilkan pelakon dan krew serba baharu. Anime ini akan dikeluarkan pada 2023.

Dilabel sebagai “reboot” dan bukannya sekuel, Trigun Stampede baru sahaja diumumkan hari ini dan akan disiarkan secara serentak dari Jepun di lebih 200 negara di seluruh dunia. Maklumat lanjut akan didedahkan di Anime Expo 2022 di Los Angeles semasa panel Crunchyroll pada hari Sabtu, 2 Julai.

Trigun adalah berdasarkan manga yang ditulis dan diilustrasikan oleh Yasuhiro Nightow, yang pertama kali disiarkan dalam majalah Monthly Shōnen Captain bermula pada April 1995. Ia telah diadaptasi menjadi anime yang disiarkan pada tahun 1998, lalu mendapat kejayaan besar di seluruh dunia dan kini dianggap sebagai klasik oleh ramai peminat kerana gabungan aksi, komedi dan drama yang berwarna-warni.
Siri ini mengikuti Vash the Stampede, seorang lelaki bersenjata yang mempunyai reputasi legenda untuk segala perkara berkaitan kemusnahan dan keganasan. Hakikatnya, personalitinya sebenarnya sangat aman dan dia tidak suka menyakiti sesiapa pun.Kisah ini berlaku di latar angkasa lepas ala-ala cerita koboi, khususnya di sebuah planet bernama No Man’s Land di mana Vash sentiasa dikejar oleh pemburu dan sepasang ejen lucu yang tanpa henti meminta dia membayar atas kerosakan harta benda.

Anime Trigun Stampede akan dihasilkan oleh Orange, studio animasi di sebalik siri Beastars dari Netflix. Untuk maklumat lanjut, siri ini mempunyai laman web rasmi baru di trigun-anime.com dan akaun Twitter rasmi @trigun_anime di mana korang boleh menyemak perkembangan terkini.
Untuk segala liputan kami tentang anime, sila tekan pautan ini.
Sumber – Trigun website
Jangan lupa untuk ikuti kami di TikTok!
  @gamersantaimy
Tags: animeCrunchyrollTrigunTrigun Stampede


[Temuramah] Gran Turismo 7 – Ketahui kisah pembangunan GT 7 bersama Kazunori Yamauchi!

Kalau bercerita mengenai game simulasi kereta yang terbaik, sudah tentu Gran Turismo menjadi salah satu game yang akan difikirkan dan mundkin untuk sesetengah pemain, ia layak untuk menjadi yang terbaik kerana pelbagai menarik dan inovasi yang ditawarkan siri ini sejak 25 tahun lepas. Gran turismo 7 juga akan dilancarkan tidak lama lagi! Sementara menunggunya, kami berkesempatan untuk menemuramah Kazunori Yamauchi, yang merupakan “otak” untuk siri Turismo ini. Dia juga merupakan Ketua Pegawai Eksekutif Polyphony Digital. Kami telah bertanyakan beberapa perkara mengenai entri terbaru Gran Turismo. Berikut adalah hasil yang kami dapat daripada temuramah tersebut.

Kazunori Yamauchi – CEO dari Polyphony Digital
Q: Semasa pembentangan gameplay baru-baru ini, anda ada menyebut bahawa pada masa kini, tidak ramai orang bercakap mengenai car culture dan inilah penyebab anda dan pasukan membangunkan Gran Turismo 7. Kenapa anda fikir begitu?
Yamauchi : Saya percaya bahawa gaya hidup sejak 25 tahun lalu berubah dengan sangat drastik. Sebelum anda boleh membeli kereta, anda mempunyai masa, di mana dunia anda berkembang. Sebagai contoh, jika anda seorang bapa, anda mesti seorang kanak-kanak dahulu. Pada masa itu, ramai kanak-kanak bermain kereta mini atau Hot Wheels.

Tetapi kini, banyak perkara boleh dilakukan melalui telefon pintar, termasuk bermain game. Jadi, terdapat banyak perkara lebih menyeronokkan boleh dilakukan oleh kanak-kanak sekarang. Ini juga memberi impak kepada penurunan minat terhadap hobi car culture sejak kebelakangan ini. Tetapi perkembangan ini juga harus dihargai.
Q: Anda mengatakan bahawa Gran Turismo 7 ialah ” Car Life Simulator “. Jadi, secara peribadi, apakah definisi serta bahagian yang mewakili konsep itu?
Yamauchi : World Map adalah yang paling menggambarkannya kerana ia mewakili fakta bahawa ini adalah sejenis pusat peranginan kereta atau bandar berasaskan kereta.

Q: Bagaimanakah anda mendapat inspirasi untuk idea GT Cafe? Adakah ia pilihan terbaik untuk pemain baru bermain dan kemudian dapat menguasai dan memahami kebanyakan kemahiran bermain GT dengan Cafe ini?
Yamauchi : Sebenarnya, apabila saya mula-mula mengendalikan projek Gran Turismo pada tahun 1992, GT Cafe adalah idea yang ada pada masa itu. Idea ini sangat menarik walaupun mengambil masa sehingga 25 tahun untuk GT Cafe benar-benar direalisasikan.
Sementara itu, ciri Cafe itu sendiri akan mempunyai fungsi seperti salun kereta di mana ramai orang berkumpul dan bercakap tentang perkara menarik tentang kereta. Jika anda pernah melihat kafe di Vienna sebagai contoh, ramai orang berkumpul di sana untuk bercakap tentang muzik. Jadi Kafe di Gran Turismo 7 adalah tempat untuk anda bercakap tentang kereta dan menyertakan cerita menarik tentang industri.
Jika anda melihat kembali siri pertama, pemain akan meneroka dunia secara bebas dan menikmati ciri sedia ada. Tetapi sekarang saya percaya bahawa ramai pemain memerlukan “panduan” untuk mengetahui perkara menarik tentang kereta dan industri. Jadi GT Cafe boleh menjadi tempat yang sesuai untuk menambah pengetahuan itu.

Q: Apabila ia dikeluarkan, terdapat kira-kira 30 Menu di GT Cafe untuk dinikmati oleh pemain. Adakah ia akan terus ditambah dalam kemas kini akan datang?
Yamauchi : Ya, kami komited untuk menyediakan pengetahuan tentang budaya kereta dan industri. Kami akan terus menambah pelbagai kemas kini masa hadapan.

S: Anda mengatakan bahawa  Music Rally ialah mod santai untuk perlumbaan kasual sambil menikmati muzik. Walau bagaimanapun, pemain perlu memadankan “rentak” sebelum ia habis semasa melengkapkan perlumbaan. Nampaknya ia tidak akan santai seperti yang anda fikirkan. Mungkin anda boleh terangkan lebih lanjut cara untuk mengekalkan keseimbangan kedua-dua perkara itu?
Yamauchi : Music Rally mempunyai beberapa tujuan khusus. Pertama tentu saja untuk menikmati muzik. Yang kedua ialah ia membolehkan pemain baru menghafal litar tanpa perlu berlumba dengan sengit dan berehat. Seiring dengan itu, terdapat juga Music Replay yang membolehkan anda benar-benar menikmati muzik dengan menggabungkan ulang tayang perlumbaan anda dan memadankannya dengan muzik. Tetapi tujuan utama adalah untuk mendengar muzik sehingga tamat perlumbaan dan untuk mendapatkan “beats” atau rentak nota adalah sangat mudah. Pemain tidak perlu mahir untuk menikmati mod ini.
Satu lagi perkara penting, Music Rally ialah mod yang bagus untuk membolehkan kanak-kanak mula bermain Gran Turismo buat kali pertama. Kerana ia sangat mudah difahami dan menyeronokkan. Ini membolehkan anda benar-benar menikmati muzik dan perlumbaan pada masa yang sama. Daripada perlu melompat terus ke sistem Gran Turismo 7, yang agak kompleks.

Q: Berkenaan Music Rally dan Music Replay, adakah mod ini akan menawarkan mod penstriman dan adakah semua lagu yang ditawarkan oleh lesen akan percuma untuk digunakan oleh pencipta kandungan?
Yamauchi : Ya, anda boleh menggunakannya mengikut kehendak anda. Anda boleh merakamnya dengan muzik latar yang ingin anda gunakan dan kemudian menggunakannya dalam Music Replay untuk menjadikannya lebih menarik. Proses ini sangat menyeronokkan untuk dilakukan.

S: Anda juga banyak bercakap tentang ciri Haptic Feedback dan Adaptive Trigger untuk DualSense. Adakah ini juga terpakai pada Stereng?
Yamauchi : Ya. Jika anda menggunakan stereng seperti Thrustmaster T-GT atau Fanatec DD, anda akan dapat merasakan sama seperti memandu kereta sebenar. Sebagai contoh, apabila anda mengalami goyangan pada stereng, anda akan mula merasakan bahawa beberapa getaran datang dari roda kereta. Jadi ya, anda akan mendapat maklum balas yang sama apabila menggunakan stereng.
S: Apakah proses jika anda bekerja dengan pengeluar kereta tentang spesifikasi teknikal yang mendalam dan memaparkan data serta menjadikannya sebahagian dalam Gran Turismo 7?
Yamauchi: Untuk interior dan juga eksterior, kami mamiliki hubungan yang erat dengan berbagai manufaktur mobil dan berbicara langsung dengan dapartemen terkait untuk bekerjasama dan benar-benar menghasilkan mobil yang akurat di gamenya.
Yamauchi : Untuk dalaman dan luaran, kami mempunyai hubungan rapat dengan pelbagai pengeluar kereta dan bercakap terus dengan jabatan berkaitan untuk bekerjasama dan benar-benar menghasilkan kereta yang tepat dalam game. Bagi aspek yang berkaitan dengan spesifikasi kereta, jurutera daripada pengeluar kereta dan pasukan kami berkomunikasi secara langsung untuk menentukan cara mempersembahkan kereta sebenar dan tepat dengan simulasi melalui game nanti.

Q: Gran Turismo 7 akan mempunyai pengalaman single-player yang lebih besar. Apabila bercakap mengenai single-player, sudah tentu AI sangat penting dan pastinya akan ada penambahbaikan dalam siri terbaru ini. Walau bagaimanapun, sejauh mana penambahbaikan itu akan pergi, adakah ia akan menjadi lebih kompetitif?
Yamauchi : Untuk kebolehan AI, mereka akan mempunyai tahap yang setara dengan pemain yang “pandai” bermain Gran Turismo. Jika anda memandu kereta dengan spesifikasi yang sama, saya pasti pemain akan menghadapi kesukaran untuk mengalahkan AI. Walau bagaimanapun, jika anda benar-benar mahir bermainnya atau yang sudah mempunyai tahap persaingan yang kompetitif, saya pasti anda boleh mengalahkan AI dengan lebih mudah.
Q: Apakah yang terlintas di fikiran anda apabila Gran Turismo menjadi francais yang sudah berusia 25 tahun? Sebagai contoh, ia adalah detik yang penuh emosi jika anda mengimbas kembali zaman siri Gran Turismo pertama yang dikeluarkan pada PlayStation dahulu.
Yamauchi : Saya fikir satu perkara, yang perlu diingat bahawa pembangunan Gran Turismo bermula pada tahun 1992, lima tahun sebelum keluaran permainan. Sehubungan itu, kami telah bekerja selama kira-kira 30 tahun dengan pasukan yang sama. Tetapi dapat bekerja dengan pasukan yang sama selama 30 tahun adalah sesuatu yang luar biasa dan saya menghargainya. Kerana saya pasti tidak banyak pasukan seperti kami yang boleh bekerjasama selama beberapa dekad.
Perkara lain yang perlu saya hargai ialah peminat dan pemain yang telah menyokong siri ini sejak 25 tahun yang lalu, kerana sudah tentu tanpa mereka mustahil untuk diteruskan untuk sekian lama. Sepanjang dekad tersebut kami terus berinovasi dan sehingga hari ini dalam siri Gran Turismo 7 juga terdapat pelbagai inovasi yang cukup memuaskan hati saya apabila melihatnya.

Jika anda berminat untuk bermain, anda boleh membuat pra-pesanan Gran Turismo 7 di sini. Game ini akan dilancarkan di PlayStation 4 dan PlayStation 5 pada 4 Mac 2022. Untuk liputan lain mengenai Gran Turismo, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Gran Turismo 7Kazunori YamauchiTemuramah


Eggy Party — Game party baharu ala-ala Fall Guys! Akan tiba ke iOS & Android!

Semasa livestream Netease Connect 2023, game party menarik yang diperkenalkan pada 2021, Eggy Party kembali dengan kemas kini terbaharu game. Ia akan hadir ke peranti iOS dan Android pada masa akan datang. Jom kami ceritakan sedikit mengenainya!

Kalau anda pernah main Fall Guys ataupun Stumble Guys, gameplay Eggy Party boleh dikatakan hampir sama, di mana anda akan bersaing dengan pemain lain dalam siri minigame seperti Downhill, di mana matlamatnya adalah untuk sampai ke penghujung stage sambil mengelak banyak halangan, atau Duck Egg, di mana semua pemain mesti mengelak banyak telur gergasi yang meluncur ke arah mereka.

Sumber: NetEase Games
Dalam Eggy Party, pemain mengawal watak Eggy yang comel, yang boleh disesuaikan dengan banyak pakaian, ekspresi dan emosi yang comel. Setelah Eggy anda bersedia untuk bermain, mereka perlu berlari, melompat, dan berguling melalui setiap peringkat, kerana bilangan pesaing dikurangkan setiap pusingan, dan hadiah utama diberikan kepada Eggy terakhir yang berjaya kekal. Memandangkan ia game mobile, ia hadir dengan kawalan yang selesa dan responsif pada skrin peranti.

Sumber: NetEase Games
Buat masa ini, tiada tarikh rasmi pelancaran game diumumkan. Kalau anda ingin tahu, Eggy Party telah pun soft launch di Filipina pada April yang lalu, jadi ada kemungkinan besar ia akan tersedia tidak lama lagi. Apa pun kita boleh nantikan kemas kini mengenainya melalui sosial media atau laman web rasmi game.
Untuk mendapatkan liputan lain mengenai game daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Eggy PartyNetEase Connect 2023


Pengalaman kami di One Piece Asia Tour, Genting! Lihat sejarah Luffy selama 25 tahun!

Sempena ulang tahun yang ke-25, francais anime/manga popular One Piece telah mengadakan ‘One Piece “The Great Era of Piracy” Exhibition Asia Tour‘ di Resorts World Genting, Malaysia!  Dibuka khas untuk orang ramai di Malaysia, ini merupakan pameran hiburan interaktif yang menceritakan pengembaraan Luffy dan rakan-rakannya sejak siri ini dicipta sehingga sekarang.

Baru-baru ini, kami berpeluang untuk melawat One Piece Asia Tour sempena ” Media and Partners Day” yang merangkumi sidang akhbar dan lawatan istimewa. Apakah yang ada di dalam? Adakah ia seronok seperti yang kita sangka? Teruskan baca untuk tahu lebih lanjut!

Gambaran umum

Dengan anggaran pelaburan RM5,000,000, lawatan ini berjanji untuk membawa tetamu dalam perjalanan yang mengasyikkan ke dunia One Piece yang penuh aksi, di mana mereka akan menemani krew Straw Hat dalam pengembaraan mereka.
Tidak kira sama ada korang peminat tegar kepada anime, penonton kasual, atau baru sahaja menonton siri ini, pengalaman sekali seumur hidup dibentuk khusus untuk semua jenis pengunjung.
Untuk melihat watak ikonik One Piece dihidupkan semula dalam keadaan lebih terperinci dan jelas, pelawat dijemput untuk menerokai sejumlah zon bertema dalam pameran, yang menjangkau 25,000 kaki persegi (saiz bersamaan dengan separuh padang bola sepak).

Aaron Soo, Naib Presiden Kanan Resorts World Genting, berkata:
“Resorts World Genting berbesar hati kerana dipilih sebagai rakan acara untuk One Piece Great Era of Piracy Exhibition Tour. Pencapaian yang benar-benar menakjubkan untuk siri manga Jepun yang paling ikonik dan disukai di dunia sepanjang zaman. Lanun Straw Hat telah sampai ke Malaysia dan kami sangat teruja untuk membuka pintu kepada peminat setia mahupun peminat baharu.”
Benedict Wong, Ketua Pegawai Eksekutif Ace Media Network meluahkan keterujaannya terhadap One Piece Asia Tour:
“Pameran ini bukan sekadar mempamerkan FRP, karya seni atau barangan. Ia tentang meraikan semangat One Piece dan nilai yang diwakilinya – persahabatan, ketabahan, dan keberanian untuk mengejar impian anda.”
Habis sahaja sidang akhbar, maka barulah kita boleh mulakan lawatan! Apa yang saya dapat lihat dan mencuba? Inilah content utama!
Alami semula kisah Luffy dengan 21 zon bertema dengan permainan fizikal dan AR kreatif

Ini adalah peluang unik untuk mengambil bahagian dalam lawatan selama 45–90 minit yang merangkumi multimedia menarik, pameran interaktif dan artifak sebenar daripada siri. Zon bertema ini termasuk arca FRP (fiber-reinforced plastic) bersaiz sebenar berdasarkan watak One Piece kegemaran seperti Luffy, Katakuri, Yamato dan banyak lagi.
Kita juga akan dapat mencuba pelbagai permainan realiti (AR) dan fizikal sepanjang One Piece Asia Tour. Permainan ini direka untuk membuatkan pengunjung mengasyikkan diri sepenuhnya dalam pengalaman dan ‘menghidupkan’ lawatan dengan cara yang tidak pernah dilakukan sebelum ini.
Menu utama untuk aplikasi One Piece Great Era of Piracy
Untuk mengambil bahagian, pengunjung perlu memuat turun aplikasi rasmi dan membuat akaun dalam beberapa langkah mudah dan cepat.
Seperti yang saya kata tadi di atas, terdapat 21 zon unik tetapi tidak semua saya boleh jelaskan. Di sini, saya hanya akan menyenaraikan zon yang benar-benar menarik perhatian saya. Berikut adalah pengalaman saya:
Logue Town

Kami bermula di Logue Town yang menunjukkan arca Gol D. Roger, si Pirate King sebelum dia dihukum mati. Zone ini turut menunjukkan pulau Laugh Tale, di mana Roger dikatakan telah menyembunyikan harta karun legenda bernama “One Piece”.

Sebagai intro, saya suka cara mereka memulakan pameran dengan mengenalkan watak utama termasuk bio mereka. Ini memastikan orang yang tidak menonton One Piece dapat memahami dan menikmati sejarah dan cerita di sebalik siri ini.
Mini-theater

Selepas itu, kami pergi ke zon seterusnya yang mempunyai teater mini interaktif 180 darjah yang mempamerkan pengembaraan Luffy selama 25 tahun. Pihak produksi telah mengambil lebih 1,000 episod daripada anime dan menyuntingnya kepada sebuah filem pendek.
Ini membolehkan kami melihat semula semua pertarungan sengit yang dihadapi oleh Luffy dan berfungsi sebagai sinopsis yang simple tentang pengembaraan Straw Hat untuk semua orang faham tentang zon akan datang.
Alabasta

Di Alabasta, geng Straw Hats membantu Vivi mengalahkan Crocodile, salah seorang daripada ‘Shichibukai’ untuk menyelamatkan kerajaan. Akhirnya, mereka mengucapkan selamat tinggal tetapi sebelum berpisah, Luffy dan rakan-rakan menunjukkan tanda ‘X’ di lengan untuk mempamerkan persahabatan mereka kepada Vivi lalu berlayar ke lokasi seterusnya.
Krew pameran juga menyediakan cop ‘X’ supaya kami boleh buat tanda sendiri di lengan dan posing bersama geng Topi Jerami untuk gambar.
Skypeia

Ini adalah zon tontonan yang mempamerkan antagonis kejam, Enel, lengkap dengan langit hitam dan kilat kerana dia boleh memiliki kuasa Goro Goro no Mi. Zon ini tidak interaktif tetapi efek visualnya sangat bagus.
Going Merry Cabin

Sekarang kami semua berada dalam kabin Going Merry iaitu kapal Luffy. Ini juga zon pertama dengan permainan interaktif; kita perlu meniru pose ikonik geng Straw Hat! Pose watak akan keluar secara rawak, jadi cubalah sebaik mungkin untuk tiru gaya masing-masing walaupun ia susah.
Enies Lobby

Ini adalah story arc di mana kita perlu menyelamatkan Nico Robin daripada CP9. Selain itu, zon ini memiliki permainan fizikal kedua yang memerlukan kita berfungsi sebagai Usopp (yang sebenarnya memainkan peranan besar dalam arc ini) untuk menembak jatuh askar Marine memakai slingshot.
Misi utama adalah untuk menembak 7 Marine dan markah bergantung kepada berapa banyak yang kita dapat tumbangkan.
Burning Going Merry

Sebuah zon yang emosional dan sedih. Kapal Going Merry terpaksa dibakar selepas mengalami banyak kerosakan sepanjang “hidupnya”.  Selepas membantu semua orang melarikan diri dari Enies Lobby, ia menerima pengebumian terhormat.
Dalam zon ini, kita dapat melihat kapal Going Merry dimakan oleh api ketika Luffy dan rakan-rakan mengucapkan selamat tinggal. Di sebelah kapal adalah preview pendek untuk adegan sedih itu daripada anime yang pasti bikin korang sebak.
Marineford

“Summit War” adalah salah satu perang paling penting dalam siri, dan zon ini cuba mencipta semula pertempuran antara Marine dan lanun yang cuba menyelamatkan Portgas D. Ace (abang kepada Luffy) dalam cara yang autentik. Di sini, kita dapat menyaksikan pertempuran itu dengan lebih dekat yang mengakibatkan kematian beberapa watak penting.
Pertama sekali, semua watak utama berada di zon inidengan deretan kapal laut di sisi kiri dan kanan. Di bahagian belakang, terdapat patung gergasi Whitebeard yang datang untuk menyelamatkan Ace manakala para Marine Admiral berada di hadapan untuk menghalangnya. Di tengah-tengah adalah patung Ace dan Luffy yang pengunjung boleh bergambar sekali.

Malangnya, Ace dan Whitebeard meninggal dunia semasa arc ini dan kubur/tempat pengebumian mereka berdua dicipta semula dalam pameran. Ini juga adalah satu lagi adegan sedih dalam siri One Piece, dan saya yakin ramai tidak sanggup melihat kubur Ace.
Fishman Island

Patung gergasi Puteri Shirahoshi, terkenal sebagai Mermaid Princess dipamerkan di zon ini – yang mempersembahkan kerajaan bawah air yang dibina oleh warga Fishman dan Mermaid yang cantik.

Di samping itu, lokasi ini mempunyai permainan AR yang mengharuskan kami menyelamatkan pulau itu daripada askar Marine jahat dengan menyerang bot Marine berkali-kali sebagai Luffy.
Dressrosa

Kerajaan ini dikawal oleh Donquixote Doflamingo, salah seorang Shichibukai dan semuanya terserah kepada krew Straw Hat untuk menyelamatkan semua orang. Walaupun patung Sabo cukup menarik tetapi patung Doflamingo yang berada di bahagian atas siling lebih memukaukan mata saya.
Arca ini sebenarnya direka dengan memfokuskan pada kuasa Ito-Ito no mi (string-string fruit). Kita boleh ambil gambar bersama patung ini seolah-olah kita terperangkap di sebalik talinya.

Zon ini mempunyai dua permainan AR: satu permainan ‘platformer’ melompat yang memerlukan kita mengelak halangan untuk capai ke titik hujung dan satu lagi permainan yang memerlukan kita menembak ikan gergasi. Dua permainan ini diberikan secara rawak kepada pemain tetapi ramai kawan-kawan saya kata permainan melompat lebih senang.
Whole Cake Island

Seterusnya, kita pergi ke Whole Cake Island, rumah kepada Big Mom yang merupakan salah seorang Yonko (Four Emperor). Sama seperti Dressrosa, terdapat 2 permainan di sini, tetapi satu permainan tidak memberi markah.

Pertama sekali, kita akan disambut oleh paparan LED kek gergasi. Di sebelah paparan itu adalah tablet dengan kek yang sama, cuma tidak berwarna. Arahan yang diberi adalah untuk mewarna kek itu, dan apa-apa sahaja warna yang kita pilih akan direplikasikan kepada paparan LED tadi.

Kemudian, kita mara ke Mirror World untuk melihat arca besar Luffy dalam bentuk Gear 4 Snakemen dan Katakuri sedang bertarung antara satu sama lain. Itu antara highlight yang tidak boleh terlepas bersama dengan permainan AR. Untuk permainan AR, tugas kami adalah untuk memusnahkan seberapa banyak cermin yang boleh.
Wano

Merupakan story arc terkini dalam anime – ia membawa kita ke negara samurai dan pengunjung akan disambut oleh patung Luffy, Yamato dan Law – semuanya dalam pakaian tradisional Jepun. Kawasan ini turut menampilkan permainan karnival mini di zon Wano Shopping Street yang pasti menggembirakan orang dewasa dan kanak-kanak.

Semuanya adalah permainan klasik tetapi ditukar supaya sepadan dengan tema One Piece. Sebagai contoh, mereka mempunyai aktiviti ” ring toss”, baling damak ke sasaran, menyusun menara kayu tetapi jangan jatuh dan banyak lagi – semuanya dengan tema One Piece. Permainan karnival adalah sepenuhnya optional dan jika anda menang, ia membantu dengan skor keseluruhan.

Di penghujung zon ini menampilkan patung 3D terbaharu dan terbesar dalam One Piece Asia Tour. Mereplikasikan kisah ‘Onigashima Raid’ lengkap dengan pertarungan epik antara Luffy/ Law/ Kid Alliance vs. Kaido, ini adalah patung terbaik dalam pameran dan saya boleh melihat begitu banyak watak utama, setiap satu dihasilkan dengan butiran terperinci. Ini juga merupakan kali pertama mereka mendedahkan arca ini, jadi ia khas untuk pengunjung di Malaysia!

Kedai merchandise

Akhir sekali, One Piece Asia Tour turut menampilkan barangan edisi terhad yang tersedia untuk beli. Jika ada bawa duit lebihan, korang boleh mendapatkan barangan rasmi One Piece, serta cenderahati yang eksklusif untuk pameran itu sahaja.
Barangan ini rasmi dan terdiri daripada macam-macam patung figura, baju dan kemeja-t, mousepad, cawan, folder, poster dan banyak lagi! Ada pelbagai barang untuk semua jenis orang!

Ingat tak berpuluh-puluh permainan yang kita cuba tadi? Rupanya kalau kita markah yang cukup tinggi, kita berpeluang memperoleh hadiah-hadiah/ganjaran misteri One Piece. Jadi cubalah sebaik mungkin dalam permainan dan korang boleh bawa pulang lebih banyak barangan menarik!
Lokasi, masa dan harga
Bagi mereka yang berminat, tiket One Piece ‘The Great Era of Piracy’ Asia Tour Exhibition kini tersedia untuk beli!
Lokasi: Pavilion, Skytropolis Indoor Theme Park, Resorts World GentingTarikh: 23 Mac – 8 Mei 2023 (Isnin – Ahad, 10 pagi – 10 malam)Beli tiket di sini: https://www.ticket2u.com.my/event/30178

Harga tiket:
StandardTiket dewasa Malaysia (18 tahun ke atas) – 90Tiket dewasa bagi warga asing (18 tahun ke atas) – RM110Semua warga emas, murid-murid, kanak-kanak (warga emas lebih 60 tahun, murid bawah 18 tahun) – 50Bayi (3 tahun ke bawah) – Percuma

Sekali lagi saya ingatkan, ini adalah peluang terbaik untuk peminat manga dan anime untuk menyelam dunia One Piece. Dengan pameran yang interaktif, visual menarik dan barangan eksklusif, ini adalah acara yang patut anda cuba jika ada peluang!
Untuk membaca segala liputan kami tentang francais One Piece, sila tekan SINI.
Jangan lupa untuk ikuti kami di TikTok!
  @gamersantaimy
Tags: animeone pieceOne Piece Asia Tourpameran


Frost Giant Studios mengumumkan ‘Stormgate’, game RTS antara mecha vs iblis

Frost Giant Studios hari ini memperkenalkan Stormgate, sebuah game RTS di acara Summer Game Fest. Dengan fokus pada ciri-ciri sosial, Stormgate menampilkan pelbagai mode co-op dan sambungan komunikasi yang menarik. Stormgate akan datang ke Windows PC melalui Steam dan adalah percuma untuk dimainkan/free-to-play.

Stormgate berlangsung dalam dunia pasca apokaliptik di mana fiksyen sains dan fantasi bertembung. Kisah ini bermula beratus-ratus tahun di masa depan Bumi, selepas manusia hampir pupus. Malapetaka besar ini berlaku kerana ‘Infernals’—bangsa makhluk asing (juga boleh dimainkan) yang ingin menuntut Bumi sebagai milik mereka.

Iblis ini sebenarnya muncul dari Stormgates—portal yang asalnya tidak aktif tetapi mula mengeluarkan pelbagai iblis semasa ribut suria yang kuat. Apabila Infernals kembali untuk mengancam manusia sekali lagi, manusia mesti mengumpulkan keberanian – dan memandu mesin setinggi 20 kaki – untuk menyelamatkan dunia.
Dalam game, pemain akan dapat mengambil bahagian dalam pelbagai mode dan aktiviti termasuk:
Misi kempen berasaskan cerita, yang boleh dimainkan secara solo atau bersama rakanKlien epsorts yang bersepadu sepenuhnya, termasuk perlawanan ranked 1v1 pada tangga kompetitif dan 3v3 berasaskan pasukan dengan syarat kemenangan yang unikMod co-op 3vE (tiga pemain lwn. AI), menampilkan kemajuan-meta dan cara untuk customize kebolehan askar untuk mencipta sinergi yang kuatLuahkan kreativiti dan kemahiran reka bentuk anda dengan in-game EditorCustom game yang dibuat oleh ahli komuniti lainSaksikan perlawanan dan level up dalam dunia sebenar dengan alatan pembelajaran yang canggih
Dibina dalam Unreal Engine 5 dan teknologi simulasi SnowPlay, Stormgate menyokong visual HD resolusi tinggi dalam 4K dan beratus-ratus model unit dalam peperangan berskala besar di pelbagai peta dan set. UI (user interface) juga direka untuk membuatkan genre RTS lebih mudah didekati dengan menghapuskan input yang tidak perlu, meletakkan unit untuk mengawal kumpulan secara automatik, dan mengemaskan gameplay.

Bagi sesiapa yang tidak tahu, Frost Giant Studios yang berpangkalan di California Selatan telah diasaskan pada 2020 oleh Tim Morten dan Tim Campbell, veteran dalam industri gaming yang membantu mencipta beberapa game PC paling terkenal dan terlaris sepanjang masa termasuk WarCraft III dan StarCraft II.
Tim Morten – Kiri // Tim Campbell – Kanan
“Kami sedang membina Stormgate untuk komuniti real-time strategy – masa lalu, sekarang dan masa depan. Visi kami adalah untuk mencipta pengalaman sosial yang memecahkan halangan yang menjauhkan jauh, untuk mengalu-alukan kembali pemain yang telah menunggu RTS hebat seterusnya, dan untuk membuktikan bahawa genre RTS boleh berkembang maju sekali lagi.”kata Tim Morten, CEO dan pengarah produksi di Frost Giant Studios.
“Gabungan fiksyen sains dan fantasi dalam dunia Stormgate, bersama dengan fokus pada naratif yang dipacu watak, akan menyediakan peluang bercerita untuk pemain menikmati. Pasukan kami sedang membina ‘game real-time strategy terbaik dalam kelas’ yang akan meneruskan tradisi RTS kompetitif berkemahiran tinggi sambil berinovasi dalam kawasan seperti user interface dan co-op untuk menjadikan genre lebih mudah didekati berbanding sebelum ini.”kata Tim Campbell, presiden dan pengarah permainan di Frost Giant Studio.

Game RTS Stormgate kini dalam peringkat pembangunan pra-alfa dan akan mulakan ujian beta pada 2023. Untuk mengetahui lebih lanjut, sila layari laman web rasmi, di mana anda boleh daftar untuk menyertai ujian beta.
Jangan lupa untuk ikuti kami di TikTok!
  @gamersantaimy
Tags: Frost Giant StudiosPCrtsStormgate


Pre-order MSI GF63 THIN 10th Gen Intel CPU kini bermula!

CPU generasi ke-10 Intel terbaru dan paling hangat kini berada disini dan MSI akan membawanya ke Malaysia terlebih dahulu dalam bentuk MSI GF63 THIN! Mempunyai peningkatan 50% dalam prestasi berbanding dengan pemain terdahulu, cip Intel generasi ke-10 akan membawa prestasi yang hebat kepada pengguna, pemain dan pencipta.

GF63 THIN yang baru akan bersama pemproses generasi ke-10 Intel i5 dan i7 terkini serta pelbagai pilihan grafik yang sesuai untuk bajet peminat permainan video. Ia juga akan memuatkan grafik NVIDIA GTX 1650 Max-Q, iaitu sehingga 33% lebih cepat daripada pilihan grafik anggaran de facto sebelumnya, GTX 1050 Ti Max-Q. Keleihan prestasi bermakna pengalaman permainan sensasi walaupun pada anggaran yang lebih rendah.

GF63 THIN 10SCXR-047MY yang baru muncul di sini dilengkapi dengan PCIe NVMe SSD berkelajuan tinggi 512GB dan RAM 8GB DDR4 yang boleh dinaik taraf kepada 64 GB untuk pengguna yang ingin mengambil kit mereka kepada max. Slot ram tambahan dan slot HDD akan memastikan pengguna tidak ketinggalan, membantu mereka memenuhi keperluan masa depan mereka. Seperti biasa, laptop ini akan menerima 2 tahun sokongan waranti tempatan dan MSI Air Gaming Backpack sebagai standard.

Bukan itu sahaja! Ciri-ciri yang biasanya anda harapkan dari laptop premium juga boleh didapati di sini: dari binaan ultra nipis dan ringan di bawah 1.9kg, hingga 7+ jam hayat bateri, Dragon Center terbina dalam untuk pengalaman permainan yang optimum dan sokongan audio Hi-Res untuk permainan juga headphone profesional. Ia juga dilengkapi dengan MSI App Player untuk memainkan permainan mudah alih kegemaran anda dengan lebih baik pada laptop!

Tawaran bagi MSI GF63 THIN ini akan bermula dari RM4,399, dengan tempahan pre-order sehingga 15 April. Pre-order MSI GF63 THIN sekarang dan dapatkan Botol Sukan MSI BLACK yang eksklusif sementara stok masih ada. Jangan lupa oder di laman rasmi MSI MyStore!

SPESIFIKASI GF63 Thin GF63 10SCXR-047MY

Pemproses
10th Gen. Intel® Core™ i9-10750HK+HM470

Grafik
NVIDIA® GeForce®
GTX 1650 Max Q, GDDR6 4GB

Sistem Operasi
Windows 10 Home

Paparan
15.6″ Full HD (1920×1080), IPS level with ultra-thin bezel panel.

Storan
512GB NVMe PCIe SSD

Memori
DDR IV 8GB (2666MHz)

Keyboard
Gaming Keyboard with pure red color backlight

Dimensi
359(W) x 254(D) x 21.7(H) mm

Harga
RM4,399

Jangan lupa untuk ikuti kami di TikTok!
  @gamersantaimy
Tags: MSIMSI GF63 THINMSI GF63 THIN Pre Order


[Review] Razer Deathstalker V2 Pro – Keyboard low-profile premium

Razer kini kembali dengan mengeluarkan keyboard low-profile terbaru mereka iaitu Razer Deathstalker V2 Pro. Kini, ia telah tersedia di Malaysia dengan berharga RM 879. Namun, adakah ianya berbaloi untuk digunakan semasa membuat kerja atau bermain game?

Untuk menjawab persoalan tersebut, Razer telah memberikan kami peluang untuk mencuba keyboard low-profile ini. Oleh itu, ini adalah review kami berkenaan Razer Deathstalker V2 Pro.

Reka bentuk premium

Razer Deathstalker V2 Pro ialah low-profile keyboard. Jadi, ketinggian papan kekunci adalah lebih pendek dan switch yang didatangkan juga mempunyai masa perjalanan yang singkat jika nak dibandingkan dengan keyboard lain. Reka bentuknya sangat ringkas dengan logo Razer pada bawah “Space”. Tambah pula dengan warna hitam aluminium, memang nampak lagi premium.

Pada bahagian bawah, ia disertakan dengan dua kaki yang boleh laras iaitu 6o dan 9o. Ciri-ciri seperti ini, wajib ada pada setiap keyboard kerana tidak ramai orang yang sukakan keyboard yang rata. Seperti saya sendiri, saya memang tidak suka keyboard yang rata dan perlu dinaikkan sehingga 9o untuk mendapatkan keselesaan semasa menggunakannya.
Sebelum saya terlupa, keyboard ini tidak didatangkan dengan “arm rest”. Namun, dengan ketinggian yang didatangkan agak rendah, saya masih rasa selesa semasa bermain game dan membuat kerja menaip.

Ia didatangkan dengan “layout” penuh bersama “numpad” pada bahagian kanan. Dengan sedikit ruang yang berada di atas “numpad”, mereka tambahkan ciri-ciri yang jarang dijumpai pada keyboard lain iaitu “Media Key”. Dengan adanya “media key”, korang boleh gunakannya untuk menukar lagi, rendah dan tinggikan “volume” dan sudah pasti “play” dan “pause”.
Daripada pengalaman semasa menaip membuat kerja, saya boleh katakan yang ianya sangat mudah dan tidak banyak kesilapan “typo” yang saya buat. Jarak antara setiap “key” memang sangat kecil dan sekali gus memberikan saya keselesaan semasa membuat kerja.

Manakala untuk pengalaman semasa bermain game, saya rasa agak pelik pada awalnya kerana telah terbiasa dengan menekan key dengan kuat pada keyboard mechanical lain. Selepas bermain lebih kurang 5 round Valorant, saya telah mendapat rentak kembali dan sekali gus memberikan prestasi yang lebih daripada yang dijangka.
Bukan gaming namanya kalau tidak didatangkan dengan lampu RGB. Razer Deathstalker V2 Pro didatangkan dengan lampu RGB yang boleh diubah mengikut kesesuaian korang. Ia boleh diubah dengan menggunakan Razer Synapse dan terdapat banyak effect yang korang boleh gunakan termasuk Static, Wave, Fire dan banyak lagi.
3 sambungan unik

Didatangkan dengan wireless tetapi apa yang menarik adalah terdapat 3 cara untuk korang sambungkan dengan PC atau laptop iaitu HyperSpeed, Bluetooth dan wayar.
Untuk sambungan HyperSpeed, mereka ada sediakan satu “receiver” atau “dongle” di bawah keyboard. Cucuk “receiver” tersebut pada PC atau laptop dan tukar mode keyboard di bahagian hadapan kepada 2.4GHz.

Manakala untuk sambungan wireless yang biasa digunakan adalah Bluetooth. Kali ini, ubah mode kepada Bluetooth di bahagian hadapan keyboard, lalu cari Keyboard Razer di tetapan Bluetooth PC atau Laptop. Setelah berjaya disambungkan, korang boleh gunakannya seperti biasa.

Selain daripada menggunakan sambungan wireless, Razer Deathstalker V2 Pro juga boleh digunakan dengan sambungan wayar dan sekali gus mengecas keyboard tersebut. Sambungan wayar adalah cara paling mudah bagi saya, korang hanya perlu cucuk wayar Type-C pada keyboard dan wayar Type-A pada PC atau laptop. Selepas selesai cucuk di kedua-duanya, korang dah boleh gunakannya seperti biasa.
Bateri

Untuk panjang hayat bateri, saya rasa ia tidak didatangkan masalah kerana ia boleh bertahan selama 40 jam dengan 50% kecerahan lampu RGB. Jika anda menukar pencahayaan lampu RGB kepada 100%, keyboard boleh bertahan lebih kurang 24 jam sahaja. Ini bermakna anda mempunyai 3 hari dalam 8 jam sesi bermain atau membuat kerja.
Untuk mengetahui peratus bateri, terdapat dua cara iaitu dengan menggunakan Razer Synapse dan “shortcut key” pada keyboard. “Shortcut key” tersebut adalah Fn + End. Ia akan menunjukkan dengan lampu indicator pada atas “arrow key.” Untuk mengetahui dengan lebih tepat, boleh saja buka Razer Synapse dan ia akan ditunjukkan di sana.
Razer Synapse

Software ini adalah hub kepada semua produk Razer termasuk Deathstalker V2 Pro. Dengan menggunakan software ini, korang boleh ubah mengikut tab yang disediakan iaitu “Customize, Lighting” dan “Power.”
Untuk tab “Customize”, terdapat 3 bahagian yang korang boleh ubah suai. Yang pertama adalah mode gaming di mana ia akan mematikan fungsi Windows Key, Menu Key, Alt+ Tab dan Alt + F4 jika dihidupkan. Bagi saya ia sangat-sangat berguna kerana banyak tertekan Windows Key. Bagi yang menghadapi masalah sama, saya sarankan untuk korang hidupkan mode gaming.

Yang kedua adalah Hyperspeed multi-device pairing. Untuk fungsi ini, korang perlu menggunakan sekurang-kurangnya dua produk Razer untuk disambungkan. Senang cerita, 1 “receiver” untuk 2 produk Razer. Contohnya, anda nak gunakan mouse dan keyboard dalam masa yang sama tetapi laptop anda mempunyai port USB yang sangat terhad. Jadi, anda boleh gunakan ciri-ciri ini dengan menggunakan 1 “receiver” sahaja.

Kini, tab yang dinantikan iaitu Lighting. Dalam tab ini, korang boleh mengubah pencahayaan lampu RGB daripada 0 sehingga 100. Jika nak jimat bateri, korang pun boleh hidupkan mode sleep dan idle.
Manakala untuk efek lampu RGB, terdapat dua cara iaitu “Quick Effect” atau “Advance Effect”. Jika menggunakan “Quick Effect”, korang boleh tukar lampu RGB dengan sangat mudah iaitu pilih sahaja efek yang mahu digunakan.

Kalau gunakan “Advance Effect”, mereka akan bawa korang ke bahagian lain yang dipanggil Chroma Studio. Di sini, korang boleh ubah suai segala lampu RGB yang ada pada keyboard ni. Jika nak gabung-gabung efek pun boleh.
Contohnya, saya gunakan efek “Static” pada bawah sekali, atasnya adalah efek “Starlight” dan satu lagi adalah efek “Reactive.” Jadi, efek dia jadi sangat menarik dan memuaskan hati saya. Sebelum saya terlupa, korang pun boleh set lampu RGB pada setiap key tau. Memang sangat seronok.
Kesimpulan

Dengan harga yang ditawarkan, Razer Deathstalker V2 Pro adalah low-profile keyboard premium yang dihasilkan oleh Razer. Tambah pula dengan reka bentuk minimalist yang menampilkan warna aluminium hitam, memang bertambah premium jadinya. Ia juga didatangkan dengan efek RGB yang sangat banyak dan korang boleh ubah suai dengan menggunakan Chroma Studio.
Bagi saya, ia adalah pakej yang boleh dimiliki jika korang adalah peminat besar bagi produk Razer kerana ia boleh disambungkan dengan produk lain dengan menggunakan satu “receiver” sahaja. Jika nak bercakap tentang prestasi keyboard, saya rasa ia adalah keyboard yang sangat bagus bagi saya kerana saya tidak memerlukan banyak masa untuk menyesuaikan diri semasa menggunakannya.

Lagi-lagi dapat tekan key dengan menggunakan tenaga yang sedikit, saya boleh rasa yang jari saya tidak penat untuk membuat kerja menaip atau bermain game dengan sangat lama.
Secara keseluruhan, saya amat berpuas hati semasa menggunakan Razer Deathstalker V2 Pro tidak kira sama ada semasa membuat kerja atau bermain game. Kedua-duanya memberikan pengalaman yang sangat seronok. Bagi sesiapa yang sedang mencari Keyboard low-profile yang premium, korang boleh tengok-tengok Razer Deathstalker V2 Pro. Kini telah tersedia di kedai rasmi Razer Shopee.
Untuk spesifikasi penuh Razer Deathstalker V2 Pro, sila klik pautan ini. Ikuti Gamer Santai untuk dapatkan lebih banyak review daripada kami.
Jangan lupa untuk ikuti kami di TikTok!
  @gamersantaimy
Tags: razerRazer DeathStalker V2 Pro


Blair Witch & Ghostbusters: Remastered kini percuma di Epic Games Store!

Hari ini sudah Jumaat, yang bermaksud bahawa Epic Games Store sekali lagi mempunyai sepasang permainan video percuma untuk kita semua. Halloween hampir tiba, dan pilihan minggu ini adalah berdasarkan beberapa filem yang menjadi kegemaran musim seram! Pengguna dapat tebus Ghostbusters: The Video Game Remastered dan Blair Witch untuk waktu yang terhad. Kedua-dua permainan kini boleh didapati sekarang, tetapi mereka yang ingin menebusnya harus melakukannya sebelum 6 November jam 12 pagi. Selepas tarikh tersebut, pengguna akan mendapat Wargame: Red Dragon sebagai pilihan percuma seterusnya.

Blair Witch adalah permainan terbaru daripada pakar seram Bloober Team. Diilhamkan oleh filem seram klasik, Blair Witch melihat anda bermain sebagai Ellis, seorang bekas polis dengan masa lalu bermasalah ketika dia pergi mencari seorang budak lelaki yang hilang di Black Hills Forest berhampiran Burkittsville, Maryland. Pemain akan mengalami mimpi buruk yang tidak berkesudahan ketika menghadapi ketakutan dalam diri sendiri dan Blair Witch, entiti misteri yang menghantui hutan tersebut.”

Ghostbusters: The Video Game Remastered adalah remaster kepada permainan action-adventure yang sangat digemari pada 2009. Ia mendapat sambutan positif daripada para pengkritik dan peminat setelah pelancaran dan walaupun remaster ini dihasilkan oleh Saber Interactive, banyak yang setuju bahawa lebih banyak yang dapat dilakukan untuk menggilapnya untuk sistem moden. Namun, Ghostbusters: Video Game Remastered adalah permainan yang hampir sama daripada tahun 2009, dan masih dinikmati oleh banyak pihak.
Mereka yang mungkin tidak mempunyai masa untuk membeli permainan video baru akan gembira mengetahui bahawa, setelah ditebus, permainan video percuma daripada Epic Games Store akan kekal di perpustakaan pengguna, dan dapat diakses pada bila-bila masa saja. Memandangkan jumlah permainan video di Epic Games Store sangat banyak, ini adalah pilihan yang bagus, dan tiada alasan untuk kamu tidak menebuskannya ketika ia masih percuma!
Jangan lupa untuk ikuti kami di TikTok!
  @gamersantaimy
Tags: Blair Witchepic games storeGhostbusters: The Video Game Remasteredhalloween


Assassin’s Creed mempunyai manhwa sendiri! Dihasilkan oleh studio Solo Leveling, Omniscient Reader

WEBTOON, salah satu platform komik digital terbesar di dunia, dan Ubisoft hari ini mengumumkan kerjasama mereka untuk menghasilkan webcomic/manhwa original bertajuk “Assassin’s Creed: Forgotten Temple.” Diterbitkan oleh REDICE STUDIO yang prolifik, siri ini akan membawa perspektif baharu dalam siri Assassin’s Creed 4 di dalam medium unik.

Tersedia secara eksklusif di WEBTOON, enam episod pertama buat manhwa Assassin’s Creed akan tersedia mulai 24 April 2023, manakala episod baharu akan dilancarkan setiap minggu. Tiga musim dan sejumlah 150 episod dirancang untuk siri webkomik ini.

“Assassin’s Creed: Forgotten Temple” akan meneruskan kisah Edward Kenway sejurus selepas peristiwa game “Assassin’s Creed IV: Black Flag.” Pengembaraan baharu itu menampilkan kisahnya selepas diterima sepenuhnya ke dalam Assassin Brotherhood. Edward Kenway sedang dalam pengembaraan berbahaya untuk mencari Pieces of Eden di pantai Lautan Hindi – dan perlu berdepan dengan musuh baharu dan misteri. Pembaca juga akan diperkenalkan kepada Noa, seorang lelaki Korea Amerika berketurunan Edward Kenway, yang menyiasat masa lalu moyangnya di dunia moden sambil mencari maklumat tentang keluarganya.

Buat mereka yang tidak tahu, REDICE STUDIO ialah salah satu studio seni paling terkenal di Korea, dan telah membangunkan WEBTOON popular seperti “Solo Leveling”, Omniscient Reader,” “I’m the Max-Level Newbie,” dan banyak lagi. Berkenaan kolaborasi ini, mereka berkata:
“Assassin’s Creed ialah IP unik, dan matlamat kami adalah untuk mencipta karya yang akan menarik bukan sahaja peminat game original, tetapi juga pembaca yang menemui IP Assassin’s Creed buat kali pertama melalui WEBTOON. Kami sangat teruja untuk bekerjasama dengan UBISOFT dan WEBTOON untuk menceritakan sisi baharu kepada cerita Edward James Kenway yang berlatarkan Asia Tenggara. Kami tidak sabar untuk peminat menyelami jalan cerita baharu yang kaya ini dan masuk ke alam semesta Assassin’s Creed.” –kata REDICE STUDIO.

Buat mereka yang tidak tahu, Assassin’s Creed IV: Black Flag ialah game pengembaraan aksi yang dibangunkan oleh Ubisoft Montreal dan diterbitkan oleh Ubisoft. Ia merupakan entri utama keenam dalam siri Assassin’s Creed dan asalnya dikeluarkan untuk PlayStation 3, Xbox 360 dan Wii U pada Oktober 2013 dan sebulan kemudian untuk PlayStation 4, Windows dan Xbox One. Ia kemudiannya dibawa ke Nintendo Switch sebagai sebahagian daripada The Rebel Collection bersama Assassin’s Creed Rogue pada Disember 2019.
Jalan cerita utama berlatarkan Hindia Barat semasa Zaman Keemasan Lanun dari 1715 hingga 1722, dan mengikuti lanun Edward Kenway ketika dia mencari kekayaan dan lokasi mitos yang dipanggil ‘the Observatory’ ‘, yang dicari oleh Assassins dan Templar.

Baca segala liputan kami tentang francais Assassin’s Creed di SINI. Untuk berita tentang manhwa, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Assassin’s Creedmanhwa


Saman untuk “Dancing Emote” Fortnite telah dibatalkan sekaligus!

U.S Supreme Court di Amerika syarikat yang menerima saman yang ditujukan kepada Fortnite yang membuat emotes dalam game mereka. Emote seperti Rock Milly, Backpack kid, Orange Justice, Alfonso Ribeiro dan Blockboy JB telah menyaman Fortnite dengan Jutaan Dollar, tetapi Mahkamah Besar di Amerika Syarikat telah membatalkan saman mereka.

The Fresh Prince of Bel-Air’s Alfonso Ribeiro is no longer in a legal battle with Fortnite creators, according to reports  https://t.co/Io3pV0KroZ

— Metro (@MetroUK) March 8, 2019

Saman itu dibatalkan kerana dalam Supreme Court di Amerika Syarikat telah menyatakan tarian tidak boleh dijadikan sebagai patent ataupun copyright dalam sistem saman yang digubal dalam Amerika Syarikat, jadi tarian yang ada didalam Fortnite, boleh membayar royalti kepada mereka tetapi tidak boleh buat copyright atas patent tarian yang tidak boleh dilakukan sama sekali,

Kita ambil contoh Michael Jackson yang terkenal dengan Moonwalk, ada satu waktu yang Michael Jackson mahu buat copyright kepada Moonwalk tetapi gagal, beliau hanya boleh patent kasut dalam musik video “Smooth Criminal” sahaja yang dia boleh buat. Erti kata lain kalau tarian memang tidak dapat copyright.

Semoga kita belajar yang kalau kita nak saman seseorang ataupun syarikat, kita kena belajar apa yang boleh disaman dan apa yang tak boleh kerana, ini bukan perkara kecil untuk disaman sekaligus.
Jangan lupa untuk ikuti kami di TikTok!
  @gamersantaimy
Tags: backpack kidblockboy JBCarlton DanceFortnitelawsuitMilly RockOrange shirt kid


FIFA 22 mengubah hala tuju Volta Football, menambah mekanik baru!

Volta Football adalah versi terbaru EA Sports untuk FIFA Street dan nampaknya ciri ini akan menerima banyak perubahan besar di FIFA 22. Terdapat banyak ciri dan sistem baru, termasuk Volta Arcade, Skill Meter dan tumpuan khusus pada Skill Move. Untuk sesiapa yang tidak sabar, FIFA 22 akan dilancarkan pada 1 Oktober untuk semua platform utama, jadi memang tidak lama lagi sebelum kita semua dapat mencuba. Berikut adalah senarai penambahbaikan di Volta Football:

Skill Meter
Sebelum ini, Skill Moves di Volta lebih kepada “menunjuk” daripada aset penting untuk bantu dalam permainan. Walau bagaimanapun, pengenalan Skill Meter baru dalam FIFA 22 akan mendorong pemain untuk melakukan skil unik, hantaran yang sukar dan wall pass (melakukan hantaran dengan menyepak bola ke dinding). Dengan mengisi Skill Meter, ia akan menambah multiplier x2, x3 atau x4, untuk menggandakan jumlah gol.

Signature Ability
Satu lagi tambahan baru untuk Volta adalah Signature Ability. Ini merupakan power up dan berkait rapat dengan cara anda bermain. Apabila meter Signature Ability penuh, anda boleh mengaktifkannya serta merta. Terdapat tiga Signature Ability berbeza iaitu: Power Strike, Pure Pace dan Aggressive Tackle.

Skill Tree
Rating pemain akan dihadkan kepada 96 di FIFA 22 Volta jadi anda tidak dapat memaksimumkan semua statistik mereka. Setiap pemain akan bermula pada rating 82 dengan Skill Move 5★ dan penggunaan kaki lemah 5★ supaya dapat menggunakan semua kemahiran dan teknik serta merta.
Skill Tree juga telah dirombak dalam FIFA 22 untuk membuatkan kemajuan lebih jelas dan lebih mudah untuk dikendali. Anda kini boleh fokus menyerang, melakukan hantaran dan menggelecek bola atau bertahan. Pada masa yang sama, anda boleh menukar posisi pada bila-bila masa dengan “menetapkan semula” (reset) semula Skill Point. Rating maksimum sebanyak 96 bermaksud anda hanya dapat memaksimumkan satu cabang dari Skill Tree, dan bukannya mengisi semuanya seperti game-game sebelum.
Volta Arcade
Volta Arcade menambah pelbagai mini-game dan mod baru di FIFA 22. Anda boleh bermain dengan rakan atau orang rawak dalam 8 mini-game (EA Sports mengesahkan bahawa lebih banyak akan ditambahkan) yang terdiri daripada:
DodgeballFoot TennisDisco LavaQuick StrikeWall Ball EliminationTeam KeepawayTarget GalleryCover Scramble
Setiap perlawanan akan terdiri daripada 4 mini-game yang dipilih secara rawak di mana anda boleh mendapatkan Volta Coin dan XP.

Malangnya, FIFA 22 Volta Football tidak akan mengandungi mod single-player seperti FIFA 21 kerana EA ingin lebih fokus pada perlawanan yang cepat di mana pemain boleh keluar masuk dengan senang. FIFA 22 bakal tiba ke PlayStation 5, PlayStation 4, Xbox One, Xbox Series X|S, PC melalui Steam dan Origin pada 1 Oktober ini. Jangan lupa untuk melihat segala liputan kami tentang FIFA 22 di sini.
Sumber –  EA Sports
 Pra-pesan di sini

FIFA 22Publisher: Electronic Arts (EA)Developer: Electronic ArtsRelease Date TBCMicrosoft Windows, PlayStation 4, Steam, Xbox One, Xbox Series X|S
Electronic Arts mengumumkan FIFA 22 bakal tiba ke PlayStation 5, PlayStation 4, Xbox One, Xbox Series X|S, PC melalui Steam dan Origin pada 1 Oktober ini! Menurut EA, FIFA 22 akan dikuasakan oleh teknologi HyperMotion yang menggabungkan Advanced 11-versi 11 Match Capture dan teknologi pembelajaran mesin eksklusif.

Jangan lupa untuk ikuti kami di TikTok!
  @gamersantaimy
Tags: FIFA 22FIFA StreetVOLTA Football


Sid Meier’s Civilization VI: Leader Pass menambah 18 watak baru melalui 6 pek DLC – akan hadir di PC, MAC & IOS!

Hari ini, 2K telah mengumumkan Civilization VI: Leader Pass, season pass baharu yang menambahkan 18 pilihan “leader” baharu untuk dimainkan di Civilization VI!

Kandungan Leader Pass boleh diperoleh melalui enam pek DLC yang dijadualkan untuk keluar dari 21 November 2022 hingga Mac 2032 pada Windows PC melalui Steam dan Epic, MacOS melalui Steam dan Mac App Store serta iOS melalui App Store. DLC pertama, “Great Negotiators Pack”, akan tersedia minggu depan pada 21 November 2022.

Setiap Leader datang dengan sejumlah abiliti baharu atau dikemas kini bersama agenda inventif yang mengubah cara anda mendominasi dunia. Berikut adalah butiran lengkap tentang Civilization VI: Leader Pass:
Great Negotiators Pack (Pack #1): Akan datang pada 21 November 2022; uji kemahiran diplomasi anda dengan Great Negotiators Pack, termasuk Abraham Lincoln (Amerika Syarikat), Ratu Nzinga Mbande (Kongo), dan Sultan Saladin (Arab);Great Commanders Pack (Pack #2): Pimpin pasukan anda menuju kemenangan dengan Great Commanders Pack, termasuk Tokugawa (Jepun), Nader Shah (Persia) dan Suleiman the Magnificent (Empayar Uthmaniyyah);Rulers of China Pack (Pack #3): Tubuhkan beberapa dinasti baharu dengan Rulers of China Pack, termasuk Yongle, Qin Shi Huang the Unifier dan Wu Zetian;Rulers of the Sahara Pack (Pack #4): Lawati semula lokasi tamadun awal bersama Rulers of the Sahara Pack, termasuk Ramses (Mesir), Ptolemaic Cleopatra (Mesir), Raja Sundiata Keita (Mali);Great Builders Pack (Pack #5): Bina semula dunia dengan lebih baik dengan Great Builders Pack, termasuk Theodora (Byzantine), Sejong (Korea) dan Ludwig II (Jerman);Ruler of England Pack (Pack #6): Isi koleksi raja anda yang semakin meningkat dengan Rulers of England Pack, termasuk Elizabeth I (England), Varangian Harald Hardrada (Norway) dan Victoria – Age of Steam (England).

Untuk pemilik Civilization VI Anthology baharu dan sedia ada di Steam untuk Windows PC/Mac dan Epic Games Store untuk Windows PC, Civilization VI: Leader Pass disertakan tanpa kos tambahan. Leader Pass juga akan tersedia untuk pembelian asing di Steam, Epic Games Store, Mac App Store dan iOS.
Untuk maklumat lanjut tentang Civilization VI, sila layari laman web rasmi mereka di SINI.
Jangan lupa untuk ikuti kami di TikTok!
  @gamersantaimy
Tags: civilization viLeader Pass


[SGF 2021] Game battle royale vampire Bloodhunt diumumkan!

Bloodhunt adalah permainan battle royale percuma yang berlangsung di dunia Vampire: The Masquerade, dan akan hadir ke PC (melalui Steam) pada tahun ini. Pemaju Sharkmob, yang dibentuk pada tahun 2017 oleh bekas kakitangan The Division dan Hitman, mendedahkan Bloodhunt semasa acara Summer Game Fest hari ini. Dengan gabungan pertempuran jarak jauh dan jarak dekat yang ditemani oleh abiliti supernatural milik vampire, penonton juga mendapat gambaran ringkas mengenai penyesuaian “character customization”, yang menawarkan pelbagai kosmetik unik.

Dalam Bloodhunt, beberapa puak vampire saling bertarung sesama sendiri di Prague, untuk berjuang demi “nama puak mereka” dalam pertarungan battle royale yang terdiri daripada 45 pemain. Bloodhunt akan dilancarkan bersama mod solo dan trio, menurut Sharkmob. Walaupun Bloodhunt adalah percuma untuk dimainkan, ia akan menjual kosmetik dalam permainan di mana pemain boleh beli dengan wang sebenar, tetapi Sharkmob berpendapat bahawa mereka tidak akan menawarkan “mekanik pay-to-win”.

Anda boleh mendaftar untuk alpha tertutup Bloodhunt sekarang melalui borang dalam talian ini. Salinan digital permainan akan diedarkan di akaun Twitter rasmi dan server Discord, di mana anda boleh mendapatkan lebih banyak maklumat di sini. Alpha akan bermula 2 Julai. Untuk liputan lebih lanjut mengenai semua berita terkini di Summer Game Fest, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Alphabattle royaleBlood HuntPCSummer Game Festvampire


Case iPhone Digimon dijual di Jepun sempena tayangan Digimon Adventure: Last Evolution Kizuna!

Wah meriah betul di Jepun, tayangan Digimon Adventure: Last Evolution Kizuna esok je disana tak lama dah, pelbagai barangan edisi terhad dan istimewa Digimon juga telah dijual di panggung wayang dan store-store rasmi serta acara istimewa sempena filem animasi ini seperti di DIGIMON SHOP PART2 P ‘ PARK yang berlansung dari 21 Februari hingga 18 April 2020.

Yang menarik kali ini, Toei Animation telah menghadirkan pelbagai barangan kegunaan harian yang menarik termasuk case iPhone, cawan, dompet, tempat letak pensel, Keychain, poster dan banyak lagi! Harga pun bukanya mahal, bermula dari 400yen (RM15), pelbagai boleh menjadi pilihan peminat. Anda boleh lihat sendiri antara barangan yang akan dijual terus dari Toei Animation;

Konsesi teater terhad asal mini Shikishi juga akan dikeluarkan! Terdapat 12 pilihan Shikishi asli mini akan dijual sekali ketika tayangan di pawagam untuk Digimon Adventure: Last Evolution Kizuna. Mini Sikishi ini adalah ibarat poster mini yang bersaiz lebar 120mm x tinggi 135mm.

Tajuk CD4 juga dikeluarkan pada 19 Februari 2020! 4 tajuk lagu yang bermain untuk Digimon Adventure LAST EVOLUTION Kizuna kini dalam jualan! Antara lagu yang ada adalah “Butter-Fly”, “brave heart -LAST EVOLUTION Version-“, “Beyond”, “Even if you are away” dan kesemua CD lagu ini akan dijual bermula 1000 – 1500 yen (anggaran RM38- 57).

1 of  4

-
+

Selain itu beberapa stor rasmi turut menjual pelbagai barangan digimon istimewa seperti Super Mettalic Poster Digimon Adventure yang boleh didapati dalam Jumbo Carddass vending machines di Jepun! Harganya hanya 200yen (anggaran RM7) sekali pusing! Ini antara pilihan yng ada dalam mesin tu;

Wah menarik kan antara barangan eksklusif yang dijual di Jepun sempena tayangan filem animasi Digimon Adventure: Last Evolution Kizuna esok 21 Februari 2020! Agaknya barang-barang ini akan dijual di Malaysia apabila tayanganya April ini di GSC tu tak? Kita nantikan okay! Sekarang ni pada rakyat Malaysia yang ada kat Jepun anda semua bolehlah serang kedai-kedai dan panggung wayang esok!
Jangan lupa untuk ikuti kami di TikTok!
  @gamersantaimy
Tags: digimonDigimon Adventure Last Evolution KizunaToei Animation


Starfield ditangguhkan & bakal dilancarkan pada 6 September ini di Xbox & PC!

Baru-baru ini, Bethesda Softworks telah mengesahkan yang game yang dinantikan ramai pemain Starfield akan menerima penangguhan kali kedua dan akan dilancarkan pada 6 September 2023 di Xbox Series X|S dan PC melalui Steam.

Sebelum ini, mereka mengumumkan yang game ini telah ditangguhkan kepada separuh pertama 2023 daripada tarikh pelancaran awal iaitu 11 November 2022. Dan ini adalah penangguhan kali kedua yang dikenakan kepada Starfield kerana September adalah separuh kedua 2023.

Bersama dengan mengesahkan tarikh pelancaran Starfield, mereka telah mengumumkan yang mereka akan mengadakan satu acara dengan nama Starfield Direct pada 11 Jun 2023 bagi mendedahkan lebih banyak maklumat berkenaan game itu.
Kalau anda nak tahu, Starfield merupakan game action RPG yang dibangunkan oleh Bethesda Game Studios dan akan diterbitkan oleh Bethesda Softworks. Game ini akan menampilkan tema angkasa lepas dan anda boleh mereka bentuk watak sendiri serta mengembara ke pelbagai tempat.

Starfield berlaku pada tahun 2330 di mana manusia telah menerokai sistem suria dan menetap di planet baharu. Dari pelombong angkasa lepas hingga menyertai Constellation, kumpulan peneroka terakhir yang mencari artifak yang jarang ditemui di seluruh galaksi. Anda boleh tengok gameplay pertama yang telah dikeluarkan pada tahun lepas di bawah:

Bagi sesiapa yang tidak tahu, Starfield telah diumumkan sejak tahun 2018 dan bakal dikeluarkan pada 6 September 2023 di Xbox Series X|S, PC melalui Steam dan Xbox Game Pass pada hari pelancaran.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.

Gamer Santai juga sedang mengadakan giveaway di mana korang boleh memenangi PS5 Digital Edition! Nak tahu cara-cara untuk sertai? Baca SINI!
Jangan lupa untuk ikuti kami di TikTok!
  @gamersantaimy
Tags: Bethesda SoftworksseptemberStarfield


Review PAC-MAN World Re-PAC – Klasik hidup ke zaman moden!

Kami kembali dengan satu lagi review baru untuk sebuah game oleh Bandai Namco Entertainment yang sudah dikeluarkan sejak 25 Ogos lalu. Berjudul PAC-MAN World Re-PAC, ia merupakan remake kepada game aksi-pengembaraan 3D, Pac-Man World, yang dikeluarkan oleh Namco pada tahun 1999. Bersama remake ini, beberapa perubahan telah dibuat termasuk visual HD, penambahbaikan gameplay, grafik HD, aksi tambahan, pertempuran bos yang dikemas kini dan banyak lagi.

Tanpa melengahkan masa lagi, inilah review saya untuk PAC-MAN World Re-PAC!

Mode yang ditawarkan
Pac-Man World Re-PAC menawarkan tiga mode untuk dimainkan – Quest Mode, di mana Pac-Man memulakan pengembaraan untuk menyelamatkan keluarganya; Maze Mode di mana Pac-Man mendapati dirinya tersesat dalam maze 3D misteri; dan Original, yang menawarkan pengalaman Pac-Man original.
Quest Mode
Quest Mode ialah mode utama/mode kempen dalam game ini.

“Kisahnya bermula di parti hari jadi PAC-MAN. Semasa ia baru hendak bermula, mesin robot jahat TOC-MAN menyerbu masuk dan menculik keluarganya bersama bantuan konco-konco Ghost. Untuk menyelamatkan keluarganya, PAC-MAN mesti melalui enam dunia misteri di Ghost Island dan menewaskan pelbagai musuh.”

Di sini, pemain akan mengharungi pelbagai level linear melalui kamera yang perspektif tetap, sambil mengutip collectible, mengalahkan musuh (lemah dan bos) dan cuba menyelamatkan keluarga PAC.
Level akan diagihkan kepada beberapa kawasan dan akan berakhir dengan pertarungan bos. Matlamat setiap level adalah untuk memecahkan patung TOC-MAN. Masalahnya adalah laluan dipenuhi dengan halangan, musuh dan barang unik yang tersembunyi di tempat yang sukar dilihat.

Sebagai contoh, kita sering terjumpa “Pintu Buah-Buahan” yang memerlukan buah tertentu untuk dibuka. Ini biasanya memerlukan kita meneroka laluan baru atau mematah balik mengikut laluan lama. Pada masa yang sama, terdapat juga suis yang kita boleh tekan untuk mengubah persekitaran level sekeliling bagi mengeluarkan platform tersembunyi.
Sejumlah token juga bertaburan di seluruh level yang memberi kita peluang untuk mencuba mesin slot selepas menamatkan setiap peringkat. Jika berjaya dapatkan tiga buah yang sama, game akan memberi anda lebih banyak nyawa. Bagi pendapat saya, bahagian ini sama sekali tidak diperlukan dan sebenarnya sangat susah untuk dapatkan tiga buah yang sama secara berturut-turut (ataupun saya noob sangat).

Secara keseluruhan, gameplay sangat-sangat straightforward dengan fokus yang kuat pada aspek penerokaan dan mengumpul barang.
Maze Mode
Maze Mode membawa game klasik PAC-MAN kepada reka bentuk 3D maze. Reka bentuk setiap maze mengambil ilham daripada zaman arked Pac-Man, dan bertemakan dunia permainan seperti tema angkasa lepas, hutan dan sebagainya. Soal gameplay, kita akan melakukan perkara sama dalam mana-mana game PAC-MAN iaitu memakan “dots” dan mengelak daripada Ghost – hanya dengan rupa moden.
Original Mode
Selepas melengkapkan game utama, korang akan membuka Original Mode yang merupakan versi lengkap untuk game original.
Gameplay

Dibina semula khas untuk zaman moden, segala aksi sepatutnya rasa lebih intuitif berbanding sebelum ini. Bagi pengalaman saya, ia sepatutnya rasa mudah tetapi saya rasa mekanik permainan agak rumit untuk difahami oleh kanak-kanak kecil memandangkan mereka adalah komuniti yang disasarkan oleh pihak penerbit.

Tidak mengapa, berikut adalah senarai aksi yang boleh dilakukan PAC-MAN:
Serangan PAC-Dot: Anda boleh menyerang musuh dengan melontar “dot” yang diperoleh daripada level!Butt Bounce: Lompat dan hempaskan punggung! Di samping menyerang musuh, anda juga boleh membuka peti harta karun dan menekan suis.Rev Roll: Digunakan untuk memanjat bahagian yang cerun dan menyerang musuh.Bomb Attack: Anda boleh menyerang kawasan yang luas dengan menggunakan 5 PAC-Dot yang boleh menewaskan semua musuh sekitar.Berenang: Anda boleh menyelam dan berenang di dalam air.
Eksklusif untuk remake ini, terdapat sejenis aksi dipanggil Hang in Mid-Air: di mana PAC boleh memanjangkan tempoh masa dia terapung di udara semasa melompat.

PAC-MAN juga boleh berubah kepada bentuk berbeza, yang membantu dalam pengembaraannya.
Metal Pac-Man: Anda imun kepada serangan musuh untuk tempoh tertentu dan boleh berjalan di dasar air (untuk memecahkan harta karun)MEGA Pac-Man: Jika memakan Power Pellet, anda boleh menjadi gergasi dan memakan Ghost.
Pertarungan Boss merupakan highlight

Yang paling seronok sekali adalah Pertarungan Boss. Setiap boss mempunyai gimik berlainan yang membuatkan setiap pertarungan terasa berbeza. Ini membantu memastikan gameplay sentiasa berasa “fresh”.
Sebagai contoh, di level pertama kita harus berlawan dengan sampan gergasi bernama Windbag. Pertarungan ini terdiri daripada dua bahagian: bahagian pertama, kita perlu mengelak tembakan meriamnya yang sentiasa mengejar kita, dan di bahagian kedua, kita perlu melantun bola meriam pada saat yang tepat untuk menyerang!

Satu lagi contoh adalah pertarungan bos dengan Anubis. Di atas lantai terdapat empat “dash table” di mana PAC perlu rev-roll setiap satu sehingga perisai bos itu “rosak”. Semasa melakukan itu, anda perlu mengelak macam-macam jenis perkara seperti minion, bom berapi, taufan dan juga laser. Apabila lengan Anubis terbuka, inilah masanya untuk kita menyerang.

Secara keseluruhan, pertarungan saya dengan Anubis adalah antara paling sukar (saya mati sebanyak 8-9 kali). Jika mati, kita perlu ulang semula pertarungan daripada awal (tiada checkpoint) jadi bayangkan anda hampir membunuh bos (nyawa tinggal 1% HP gitu, tetapi kita mati).
Ini juga membuktikan bahawa remake ini bukan sekadar platformer generik dan menunjukkan pemaju benar-benar cuba untuk menghasilkan sesuatu yang unik dan menyeronokkan.

Jika Pertarungan Boss terlalu sukar, terdapat “easy mode” yang membantu menyelesaikan isu itu. Dalam easy mode, ‘Easy Blocks’ diletakkan pada bahagian-bahagian yang kita boleh jatuh di dalam level manakala lompatan “Hanging in Mid-Air” boleh digunakan untuk tempoh yang lebih lama. Ini membolehkan pemain baru atau mereka yang tidak yakin dengan kemahiran masing-masing, untuk bermain dengan mudah.
Visual

Untuk bahagian visual, remake ini bukanlah “overhaul” yang besar seperti judul-judul lain, tetapi masih berjaya mencantikkan visual PS1 dan mengemas kininya ke generasi baharu. Beberapa cutscene baru telah dibuat agar sesuai dengan estetika moden manakala keseluruhan dunia permainan mempunyai rupa yang lebih cerah, tajam dan konsisten berbanding versi original.
PAC-Man juga bergerak dengan lebih banyak personaliti tetapi mungkin lebih bagus jika saya dapat melihat lebih banyak variasi animasi.
Pendapat

Bagi saya, PAC-MAN World Re-PAC tidak rasa seperti remake yang tulen sedangkan game sudah berusia 2 dekad, tetapi masih mempunyai kualiti yang lebih bagus daripada sekadar remaster simple. Bandai Namco melakukan kerja yang baik dalam mengekalkan intipati original sambil melaksanakan dan bereksperimen dengan pelbagai ciri dan gaya baharu.
Namun, ia masih mempunyai beberapa masalah. Kawalan mungkin kelihatan rumit tetapi aksi platforming sebenarnya sangat-sangat basic. Sesetengah level agak menyeronokkan, tetapi ada yang membosankan. Apa yang benar-benar menjadikan level terasa repetitif adalah musuh yang tidak tujuan dan “collectible” tanpa fungsi.

Beberapa musuh diletakkan di suatu lokasi tetapi tidak memberikan apa-apa keseronokan sewajarnya (tidak termasuk musuh di “Space Level”, itu susah nak mampus!). Untuk collectible, terdapat begitu banyak yang tidak diperlukan seperti maze token dan token untuk mesin slot. Saya terpaksa melalui laluan yang sukar semata-mata untuk maze token.

Secara keseluruhan, PAC-MAN World Re-PAC ditujukan khas untuk kanak-kanak dan dalam erti kata itu, ia berfungsi dengan baik sebagai pengenalan kepada francais Pac-Man dan genre platforming secara umum. Ini adalah remake yang baik, kerana mencipta semula dan menambah baik formula versi original, tetapi bukan game terbaik dalam genre.
Jika korang suka game platformer 3D gaya klasik, PAC-MAN World Re-PAC sepatutnya masuk dalam wishlist anda.
Bagi sesiapa yang berminat, game ini sudah pun keluar di Nintendo Switch, PlayStation 5, PlayStation 4, Xbox Series X|S dan Xbox One serta PC Steam sejak 25 Ogos 2022.
Jangan lupa untuk ikuti kami di TikTok!
  @gamersantaimy
The Review

                    PAC-MAN World Re-PAC

7
Score

PROS
 Visual HD yang dikemas kini dengan baik  Pertarungan Boss yang imaginatif Banyak tambahan ciri QoL yang wajar

CONS
 Platforming cenderung berulang pada tahap tertentu Musuh yang membosankan (bukan pergaduhan bos)  Collectible yang tidak menarik dan sia-sia

Review Breakdown

Secara keseluruhan, PAC-MAN World Re-PAC ditujukan khas untuk kanak-kanak dan dalam erti kata itu, ia berfungsi dengan baik sebagai pengenalan kepada francais Pac-Man dan genre platforming secara umum. Ini adalah remake yang baik, kerana mencipta semula dan menambah baik formula versi original, tetapi bukan game terbaik dalam genre.
0

Tags: Pac-Man World Re-PACreview


Assassin’s Creed Valhalla: The Last Chapter bakal tiba tidak lama lagi!

Seiring dengan Assassin’s Creed Showcase, Ubisoft telah mengeluarkan trailer baharu bagi Assassin’s Creed Valhalla di mana mereka menunjukkan update terbaru yang bakal tiba dalam beberapa bulan akan datang iaitu The Last Chapter.

Update The Last Chapter adalah arc percuma yang akan menyimpulkan beberapa jalan cerita yang telah ditetapkan sepanjang game.

Dalam trailer tersebut, terdapat seorang menceritakan tentang Eivor yang teringat kenangannya yang masih belum dikenalkan bersama Odin. Mungkin seseorang itu adalah orang yang berdiri di sebelahnya. Selepas itu, mereka menunjukkan beberapa adegan yang agak pelik. Ia seperti flashback kepada zaman semasa kerajaannya masih aman.
Dalam acara tersebut, tidak banyak mereka dedahkan tetapi dengan adanya adegan pelik-pelik yang muncul dalam video trailer tersebut, mungkin ramai peminat akan lebih mengenalinya. Sudah pasti ramai peminat akan mengeluarkan sebarang teori atau spekulasi yang hangat tentang update Assassin’s Creed Valhalla: The Last Chapter.

Bagi sesiapa yang tidak mengenali Assassin’s Creed Valhalla, anda akan bermain sebagai Eivor, iaitu pejuang Viking legenda yang dibawa dari Norway kerana perang yang tidak berkesudahan dan kekurangan sumber pada abad kesembilan Masihi.
Pemain dapat menghidupkan kembali gaya tempur kejam dari pejuang Viking dengan sistem kombat dual-wielding dan merasai ciri gameplay baru seperti raid, assault dan settlement. Keputusan pertempuran dan pilihan dialog dapat mempengaruhi dunia game ini, jadi pemain harus memilih dengan bijak untuk melindungi rumah klan dan masa depan mereka.

Jadi, adakah korang bersedia dengan update The Last Chapter yang bakal tiba tidak lama lagi secara percuma bagi Assassin’s Creed Valhalla? Apapun, ia merupakan bab terakhir yang bakal menghabiskan beberapa jalan cerita yang telah ditetapkan dalam game. Ikuti Gamer Santai untuk mendapatkan lebih banyak berita mengenai game, anime, teknologi dan banyak lagi daripada kami.
 Muat turun di sini

Assassin’s Creed ValhallaPublisher: UbisoftDeveloper: Ubisoft MontrealRelease Date: 2020-11-10Microsoft Windows, PlayStation 4, PlayStation 5, Xbox One, Xbox Series X|S
Assassin’s Creed Valhalla akan melemparkan pemain ke abad ke-9 England, sebuah zaman di mana kerajaan Inggeris saling berperang sesama sendiri bersama Viking. Sebagai seorang askar Viking bernama Eivor, pimpin klan anda untuk membina petempatan baru di tengah-tengah kemaraan kuasa penjajah Inggeris.

Jangan lupa untuk ikuti kami di TikTok!
  @gamersantaimy
Tags: Assassin's Creed Valhalla


Kepada mereka yang cinta bola sepak, eFootball PES 2020 sudah tiba!

Berdedikasi kepada semua peminat bola sepak, eFootball PES 2020 akhirnya tiba! Konami Digital Entertainment Limited telah mengumumkan bahawa eFootball PES 2020 telah keluar hari ini untuk PlayStation 4, Xbox One, dan PC STEAM.

Menggunakan kepakaran dan ilmu pemain legenda Andres Iniesta, judul terkini dalam siri ini dibentuk dengan fokus baru dalam imersif dan keaslian. Selain itu, gaya unik Ronaldinho juga datang ke PES 2020, yang menampilkan set animasi yang membolehkan pemain bergerak seperti Ronaldinho sendiri.

Rakan rasmi baru KONAMI seperti Juventus FC, Manchester United dan FC Bayern mempunyai nama, kit, logo dan stadium yang dipaparkan secara eksklusif di eFootball PES 2020. Allianz Arena juga merupakan contoh stadium yang hanya boleh dimainkan secara eksklusif di eFootball PES 2020.

Perubahan besar datang ke mode Master League, dengan yang paling ketara ialah sistem dialog interaktif baru. Ini membolehkan pemain memilih respon yang sesuai dengan personaliti mereka
untuk mencipta kisah Master League mereka sendiri. Transfer market di PES 2020 juga menampilkan algoritma baru yang memastikannya pemindahan, yuran, gaji dan unsur-unsur lain menyerupai realiti.

Tambahan lain termasuk:

Menghasilkan logo penaja yang akan dipaparkan pada latar belakang media semasa
wawancara dan skrin utama menu Master League.
Customize pengurus sendiri dengan kebebasan yang lebih tinggi berterima kasih kepada teknologi mengimbas 3D berprestasi tinggi.
Guna salah satu daripada 18 pengurus legenda sebagai avatar, termasuk Clife, Maradona, Zico, Romeario, Bebeto, Roberto Carlos, Mateus, dan Fritt.

Dalam mode baru untuk PES 2020, Matchday memisahkan budaya bola sepak menjadi format kompetitif yang meletakkan penonton di atas padang. Semua pemain boleh meyokong salah satu daripada dua pasukan, dan akhirnya satu pemain daripada setiap pasukan akan dipilih untuk bersaing di Grand Final – yang boleh ditonton sepenuhnya melalui livestream dalam mode Matchday.

Di samping itu, KONAMI bersungguh-sungguh mempromosikan esports tournament baru, eFootball.Open, dan eFootball.Pro. Jumlah prizepool untuk keseluruhan eFootball telah melebihi USD2 Juta dengan hadiah yang lumayan untuk eFootball.Pro.
eFootball PES 2020 STANDARD dan LEGEND sudah dikeluarkan pada 10 September dan kini boleh didapati di Asia. Pembelian versi fizikal juga menawarkan 1 set tema PES Thumbsticker cover sebagai tambahan bonus!

Jangan lupa untuk ikuti kami di TikTok!
  @gamersantaimy
Tags: eFootball PES 2020Konami Digital Entertainment LimitedPC SteamPES 2020PlayStation 4Xbox One


[SPOILER] One Piece 1062 dedahkan 6 personaliti Dr. Vegapunk!

Manga One Piece bab 1062 baru sahaja dikeluarkan beberapa hari lepas dan kita dapat lihat krew Straw hat telah mula berpecah kepada dua kumpulan. Luffy, telah berkumpul dengan Jimbei, Chopper dan Jewelry Bonney manakala yang selebihnya masih berada di kapal Thousand Sunny.

One Piece, Ch. 1,062: The Straw Hats come face to face with the legendary Vegapunk! Read it FREE from the official source! https://t.co/iXAapG2ZjY pic.twitter.com/hFmQAYIAEs

— Shonen Jump (@shonenjump) October 10, 2022

Amaran! Artikel ini mengandungi spoiler daripada One Piece bab 1062!

One Piece 1062 dimulakan dengan krew Straw Hat telah diselamatkan daripada serangan robot jerung oleh Punk-02 iaitu Lilith, The Evil. Ketika dia memperkenalkan dirinya, Robin tidak percaya yang Dr. Vegapunk sebenarnya perempuan dan tidak mungkin penampilannya terlalu muda untuk latar belakang Dr. Vegapunk yang banyak.
Punk-02 menjelaskan kepada Robin yang dia bukan “Stella” kerana nama itu untuk main body mereka sahaja. Dia juga telah menjelaskan yang mereka telah salah faham kerana dia tiada niat untuk selamatkan mereka sebaliknya Punk-02 ingin merompak krew Straw Hat atas sebab kekurangan wang untuk penyelidikan dia.

Kemudian kita dapat tahu bahawa Jewelry Bonney merupakan anak perempuan kepada Bartholomew Kuma di mana dia telah di ubah menjadi cyborg sehingga tidak mengenali dirinya sendiri. Ini membuatkan Bonney merasa amat marah dan ingin berjumpa dengan Dr. Vegapunk.

Pada penghujung bab ini, kita telah didedahkan bahawa Dr. Vegapunk mempunyai enam personaliti yang berbeza. Namun, apa yang kita dapat lihat dalam bab ini hanya Lilith dan Atlas sahaja. Manakala Shaka hanya teaser pada pengawalan bab.

Pendedahan yang paling mengejut sekali apabila Cipher Pol 0 yang diketuai oleh Lucci akan pergi ke pulau Egghead untuk membawa Seraphim Kuma dan kemudian membunuh semua Vegapunk yang ada di sana.
Banyak juga maklumat yang boleh didapati dalam bab 1062 ini, lagi-lagi dengan pendedahan Dr. Vegapunk yang mempunyai pelbagai personaliti, ia boleh menambah sedikit sebanyak spekulasi buat para peminat. Jadi apa pendapat korang untuk One Piece bab 1062? Korang boleh kongsi pendapat di ruangan komen.
Untuk mendapatkan lebih banyak berita menarik tentang One Piece, sila tekan pautan ini.
Sumber: Shueisha
Jangan lupa untuk ikuti kami di TikTok!
  @gamersantaimy
Tags: animemangaone pieceSpoiler


[SGF 2021] Sekuel Jurassic World Evolution 2 didedahkan! Bakal keluar tahun ini!

Frontier Developments telah mengumumkan sekuel yang sangat dinanti-nantikan, Jurassic World Evolution 2, untuk PC dan konsol! Bagi mereka yang tidak tahu, permainan ini adalah sebuah “management simulator” di mana kita harus menjaga dinosaur dari francais Jurassic World. Sekuel ini memperkenalkan kempen naratif, ciri-ciri baru, dan dinosaur baru dengan cara pembinaan yang lebih maju dan lebih banyak pilihan penyesuaian!

Jurassic World Evolution 2 akan dilancarkan di PC (melalui Steam), Xbox One, Xbox Series X|S, PlayStation 4, dan PlayStation 5 pada tahun 2021. Berikut adalah trailer baru:

Di sini ialah ciri-ciri utama dalam permainan:
Naratif Jurassic Asli – Alami kisah Jurassic World yang menarik dan asli setelah peristiwa di Bumi Jurassic World: Fallen Kingdom. Kawal, memelihara dan jaga pelbagai jenis dinosaur semasa anda bekerja bersama beberapa watak ikonik dari filem, termasuk Dr. Ian Malcolm (Jeff Goldblum), Claire Dearing (Bryce Dallas Howard) dan Dr. Henry Wu (BD Wong).
Cipta Jurassic World sendiri – Guna alat pengurusan dan pilihan kreatif yang lebih mendalam. Bina dan ubahsuai sejumlah bangunan baru serta kembangkan pengaruh anda di lokasi yang tidak pernah dilihat seperti hutan, padang pasir, dan lain-lain. Selamatkan dan jag lebih daripada 75 spesies prasejarah, termasuk reptilia terbang/laut dan saksikan mereka berinteraksi dengan alam sekitar.
Cuba Chaos Theory – Mod Chaos Theory membolehkan anda mengulang semula detik-detik penting di filem kegemaran anda – dengan sedikit perubahan unik. Alami senario “what-if” dari filem Jurassic World dan Jurassic Park. Bayangkan diri di dalam francais Jurassic World dan lihat bagaimana situasi menjadi kenyataan apabila anda cuba menyelesaikan cabaran baru dengan penamat yang tidak dapat diramalkan.

1 of  3

-
+

Jurassic World Evolution 2 akan tersedia melalui PC, PS4, PS5, Xbox One, Xbox Series X, dan Xbox Series S. Untuk liputan lebih lanjut mengenai semua berita terkini di Summer Game Fest, sila tekan pautan ini.
Sumber – Steam
Jangan lupa untuk ikuti kami di TikTok!
  @gamersantaimy
Tags: Jurassic World Evolution 2PCPS4ps5steamSummer Game FestXbox OneXbox Series X


Kebolehan dan Panduan Hero-hero Apex Legends!

Musim kedua Apex Legends baru sahaja hadir di platform-platform yang tersedia. Mungkin selama ni pemain lama dah ada watak kegemaran tersendiri untuk memulakan permainan. Tapi ada juga beberapa pemain yang masih keliru untuk menggunakan watak yang paling sesuai untuk diamainkan, terutama dengan kehadiran hero lagenda terbaru Wattson.

Pilihan yang nak dipilih seperti ciri-ciri Wraith dan Mirage yang senyap dan cerdas serta dapat memberi kerosakan yang serius pada musuh. Kemudian kita ada Gibraltar sebagai tanker yang bersedia melindungi pasukan dari bahaya dan juga Lifeline sebagai medic untuk memastikan kesihatan pasukannya terjaga. Jadi harini kami nak kongsikan serba sedikit kekuatan, kuasa dan personaliti unik tentang watak-watak hero di Apex Legends ini.

Bangalore

Walaupun nampak tegas dan penuh dengan gaya ketenteraannya, Anita Williams sebenarnya mempunyai sebab tersendiri untuk menyertai skuad Apex. Terpisah dari keluarganya ketika dalam misi ketenteraan, kini dia berlawan untuk mencari jalan pulang. Merupakan salah satu dari dua archetypes kerosakan dan dibina untuk hebat dalam meumpaskan sekumpulan musuh.

Keupayaan pasif: Double Time

Bila terima serangan dari musuh, Bangalore akan begerak ke arah yang lebih tinggi dalam masa yang singkat. Jadi dengan keupayaan ini akan membuatkan pemain dapat bergerak dengan lebih pantas.

Keupayaan taktikal: Pelancar Asap (Smoke Launcher)

Keupayaan ini membolehkan Bangalore melempar bom asap yang meletup dan memberi kesan kepada musuh-musuhnya.

Keupayaan Ultimate: Rolling Thunder

Berguna jika pemain berada di jepit atau melompat saat-saat terakhir pertandingan, keupayaan muktamad Bangalore mengirimkan serangan artileri melintasi permainan.

Bloodhound

Identiti yang tidak dapat dipastikan. Ada yang menyatakan dia merupakan seorang pemburu gagak yang kaya. Apapun, Bloodhound dikenali sebagai tracker teknologi, berpunca daripada cara permainan memburunya. Jika pemain suka keseronokan memburu dan berminat untuk dibawa ke Outlands untuk menghapus mangsa , maka Bloodhound sesuai untuk korang.

Keupayaan pasif: Tracker

Keupayaan pasif Bloodhound membolehkan pemburu ini melihat jejak kaki yang ditinggalkan oleh musuh. Jadi nilah peluang untuk menyerang dengan pantas.

Keupayaan taktikal: Mata dari Allfather (Eye of the Allfather)

Keupayaan ini akan menjadi biasa kepada sesiapa yang biasa dengan Widowmaker Overwatch: ia akan mendedahkan musuh yang tersembunyi, perangkap, dan petunjuk sepanjang rupa bumi. Ia juga membuktikan berguna untuk merapatkan kepala yang akan meninggalkan mana-mana pahlawan dalam keadaan marah.

Keupayaan Ultimate: Beast of Hunt
Cara yang baik untuk mengubah segala-galanya sehingga 11, Ultimate Bloodhound membolehkan pemain bergerak lebih cepat dan serang mangsa korang

Caustic

Apabila seorang saintis bernama Alexander Nox yang bekerja untuk pengeluar gas racun perosak terkemuka di Frontier, dia berubah selepas memutuskan untuk menguji formula yang lebih kuat pada dirinya sendiri. Namun, untuk alasan yang tidak disenangi, Caustic adalah watak tank untuk Apex Legends, dan dia dibina untuk mengeluarkan racun dan serangan gas.
Caustic juga merupakan salah satu daripada dua watak yang dikunci dengan mata wang premium permainan sama ada dengan 12,000 Legend Tokens (diperoleh dalam permainan dengan meratakan) atau 750 Apex Coins, yang hanya boleh diperoleh dengan wang sebenar).

Keupayaan pasif: Nox Vision

Keupayaan pasif Caustic membolehkan dia melihat melalui serangan gasnya.

Keupayaan taktikal: perangkap gas Nox

Kanister yang dipenuhi gas hanya akan meletup apabila ditembak atau dicetuskan oleh musuh.

 Keupayaan Ultimate: Bom Gas Nox

Caustic’s Nox Gas Grenade menghantar sedutan besar asap toksik di seberang kawasan yang luas.

Gibraltar

Gibraltar suka melindungi orang seperti dia suka membawa kesakitan. Dia dikenali sebagai gergasi, tetapi gergasi lembut untuk alasan yang baik: bapanya kehilangan lengan menyelamatkan dia dan teman lelakinya dari lumpur selepas ada pasangan mencuri basikalnya dan pergi bersahaja. Watak sebagai tanker di Apex Legends yang rasa bertanggungjawab dan memberi perlindungan untuk menebus kesilapannya tidak dapat disangkal.

Keupayaan pasif: Gun Shield

Apabila menyasarkan pemandangan dengan Gibraltar, keupayaan ini memberi pemain perisai pistol yang menghalang kebakaran masuk.

 Keupayaan taktikal: Kubah Perlindungan

Berguna untuk menyekat pintu atau menyediakan beberapa perlindungan pantas, perisai berbentuk kubah Gibraltar memastikan keselamatan pasukan anda selama 15 saat.

 Keupayaan Ultimate: Pengeboman Defensif

Sama seperti Rolling Thunder Bangalore, Kemampuan Ultimate Gibraltar membolehkannya memanggil sokongan udara. Walau bagaimanapun, Pengeboman Defensif adalah lebih daripada mogok mortar tertumpu pada kedudukan yang ditandakan.

Lifeline

Ajay Che adalah penyembuh dengan hati nurani yang berat. Setelah menjadi sebahagian daripada ahli keluarga ahli perang yang kaya, Che meninggalkannya apabila dia benar-benar menyedari betapa besarnya perniagaannya. Pembebanannya mencerminkan hasrat untuk menyembuhkan dan memperbaiki kerosakan yang dilakukan oleh keluarganya: semua kemenangan Che dari Games Apex menuju ke arah tujuan yang baik.

Keupayaan pasif: Pertempuran Medik

Passive Che membolehkannya untuk menghidupkan semula rakan sepasukan dengan lebih cepat, dengan syarat dinding perisai berada di sana untuk melindunginya. Item penyembuhan juga digunakan 25% lebih cepat.

 Keupayaan taktikal: D.O.C. heal drone

Kemampuan Taktikal yang pemain boleh memanggil robot yang dikenali sebagai Drone of Compassion, yang secara automatik menyembuhkan rakan sepasukan berdekatan dalam tempoh singkat.

 Keupayaan Ultimate: Pakej Penjagaan

Yang paling baik digunakan antara pergaduhan atau ke arah akhir permainan, Keupayaan Ultimate Che akan memanggil pod drop yang dipenuhi dengan gear pertahanan yang berkualiti tinggi.

Mirage

Seorang lagi ahli pelawak eklektik dari pahlawan Apex Legends, Elliot Witt membezakan dirinya dengan menekankan taktik tersembunyi kehebatan fizikal yang keluar-dan-keluar. Seperti Caustic, Mirage tidak dibuka dari awal permainan dan perlu dibeli pada kos sama 12000 Legend Tokens atau 750 Apex Coins.

Keupayaan Pasif: Encore!

Setiap kali Mirage dipukul oleh musuh, dia secara automatik akan menyebarkan semboyan sambil mencengkeram dirinya selama lima saat. Ia mungkin berguna jika Wraith atau Bloodhound mendapat kejatuhan padanya.

 Keupayaan taktikal: Psyche Out

Terjebak dalam menghadapi ketegangan di mana tidak ada yang berani untuk membuat langkah pertama? Jadi Psyche Out dibuktikan berguna, baik, psikis lawan korang kerana Mirage menghantar satu lagi klonnya ke arah yang dipilih untuk mengelirukan musuh.

 Keupayaan Ultimate: Akta Hapus

Seronok bila dapat menghantar klon untuk menipu musuh dan mengalihkan perhatian mereka!

Octane

Si zippy chad ni dahulunya milik keluarga kaya sebelum beralih kepada kehidupan aksi untuk mengurangkan kebosananya. Keputusan itu membebankan kakinya selepas dia menggunakan bom tangan untuk melengkapkan kelajuan, yang merupakan kelebihan halus untuk Titanfall 2 speedrunner Cash Mayo – yang menggunakan taktik yang sama untuk menjalankan taktik dalam 12 saat. Octane mempunyai banyak persamaan dengan Wraith kerana dia adalah watak kerosakan yang dibina untuk mengeparai bukannya melibatkan diri.

Keupayaan pasif: Swift Mend

Kesihatan Octane akan beransur pulih dari masa ke masa

 Keupayaan taktikal: Stim

Selepas menyuntik diri dengan perangsang, Octane akan bergerak jauh lebih cepat dengan kos kesihatannya. Ia adalah satu perkara yang baik, oleh itu, dia boleh secara perlahan-lahan pulih kesihatan dari masa ke masa kecuali seseorang sedang menembak dia.

 Keupayaan Muktamad: Pad Pelancaran

Dengan melemparkan Pad Pelancaran, Octane dapat mendorong dirinya sendiri, dan orang lain di peta perkara itu ke kawasan yang tinggi.

Pathfinder

Pathfinder maju dalam pemikirannya serta dalam apa yang dia katakan. Rupa-rupanya, dia telah di boot sejak sedekad yang lalu di makmal terbengkalai dan telah mencari penciptanya sejak itu. Pathfinder adalah medis, tetapi kitnya berbeza dari Lifeline dalam erti kata bahawa ia bertujuan untuk membantu pemain meneroka dan melintasi medan, dan bukannya untuk menyembuhkan.

Keupayaan Pasif: Pengetahuan Insider

Sebagaimana mana-mana pemain pertempuran yang boleh dibuktikan, tandatangan genre mengecilkan cincin menentukan langkah seterusnya. Membantu ini dengan ketara adalah Kebolehan pasif Pengetahuan Pathfinder: ia membolehkan pemain mengimbas suar tinjauan untuk mendedahkan lokasi seterusnya bulatan.

 Keupayaan taktikal: Cangkuk cengkaman

Cengkaman Grappling Pathfinder membolehkan pemain mengetepikan dan menutup jarak yang besar dengan cepat.

 Keupayaan Ultimate: Gun Zipline

Gunakan Gun Zipline untuk membuat laluan melarikan diri untuk seluruh pasukan korang.

Wattson

Watak terbaru hadir dimusim kedua, Natalie ‘Wattson’ Paquette merupakan seorang jurutera yang telah membantu membina Cincin Pengubahsuaian Modifiednya bersama ayahnya, dan merupakan jurutera elektrik utama ‘permainan’. Wattson adalah watak pertahanan yang bermain sama dengan Caustic, kerana fokusnya adalah pada pertahanan perimeter.
Perangkapnya bukan sekadar melindungi pasukan korang, tetapi ia juga boleh memperlahankan dan melemahkan musuh, serta membolehkan korang melepaskan diri untuk membunuh.

Keupayaan pasif: Spark of Genius

Sebaik sahaja pemain telah memanggil di Pylon Interception, berdiri di dekatnya akan meningkatkan caj kemampuan taktikal korang.

 Keupayaan taktikal: Perimeter Keselamatan

Taktik Wattson membolehkan pemain membuang menyambung nod untuk mewujudkan pagar elektrik yang boleh merosakkan dan melambatkan musuh.
 Sama seperti perangkap gas Caustic, pagar hebat untuk menghancurkan dan menangkis serangan musuh, atau mendapatkan perlindungan segera jika pemain mengesyaki musuh berada di ekor anda. Musuh yang melalui medan elektrik akan diperlahankan, membolehkan pemain dan rakan sepasukan menyerang dengan mudah

Keupayaan Ultimate: Pylon pemintasan

Memanggil dalam Pylon Interception, alat yang berkuasa yang memusnahkan kenderaan masuk dan membaiki perisai yang rosak selama ia berdiri.

Wraith

Wraith yang misterius selain dari fakta bahawa dia terbangun di sebuah pusat tahanan tahun lalu dengan suara di kepalanya. Apabila dia mula mendengarnya, dia memperoleh kuasa yang membolehkannya melompat di antara dimensi. Sama seperti Mirage, jurulatih interdim ini adalah watak DPS Apex Legends, tetapi diabegerak dengan senyap daripada pergi dengan senjata api.

Keupayaan Pasif: Suara dari Kekosongan

Sekiranya pasukan musuh hendak menjatuhkan korang, suara akan datang di kepala Wraith yang akan memberitahu pemain. Walau bagaimanapun, ia boleh menjadi sukar untuk membezakan antara ianya dari musuh atau ahli kumpulan pemain

 Keupayaan taktikal: Into the Void

Keupayaan taktikal Wraith membolehkan pemain melangkaui kekosongan itu tanpa mengambil sebarang kerosakan. Ia adalah alat yang berguna untuk menutup jurang pada pasukan lain

Keupayaan Ultimate: Rift Dimensi

Dimensional Rift membolehkan pemain membawa pasukan bersama-sama dengan anda. Walau bagaimanapun, pertama, pemain perlu mencapai destinasi yang diinginkan sebelum menetapkan keretakan untuk pasukan anda. Ia juga hanya berlangsung selama 60 saat.

Okay sampai kat sini saja kami kongsikan. Jadi pilih elok-elok mana yang terbaik untuk korang sendiri k!
Jangan lupa untuk ikuti kami di TikTok!
  @gamersantaimy
Tags: Apex LegendsApex Legends CharacterWatak Apex Legends


“Kesian artis VFX” – Bintang utama balas komen negatif netizen tentang CGI She-Hulk

Selepas trailer She-Hulk pertama kali dikeluarkan di internet, ramai netizen mula mengadu dan melontarkan komen negatif tentang CGI She-Hulk yang dilakonkan oleh Tatiana Maslany. Sebelum tayangan rasminya di platform Disney+ pada 17 Ogos nanti, beberapa pihak yang berkait rapat dengan produksi rancangan ini (termasuk pelakon utama) telah membalas kritikan dan komen negatif berpunca daripada trailer.

Trailer lama

Trailer baru
Kritikan berterusan terhadap efek CGI dalam trailer pertama She-Hulk cukup banyak sehingga Marvel Studios membuat keputusan untuk “mencantikkan” rupa She-Hulk. Walau bagaimanapun, masih ramai orang yang menganggap dia kelihatan “pelik” dan tidak begitu sesuai dengan efek CGI lain yang telah dipuji pada masa lalu.

Kini bintang utama dan beberapa orang besar dalam produksi cuba menjelaskan keadaan semasa dan kesan daripada pengaruh negatif netizen.
Pelakon utama Tatiana Maslany, penulis Jessica Gao, dan pengarah Kat Coiro muncul di panel akhbar Television Critics Association di mana Coiro tidak teragak untuk membalas kritikan itu.

“Saya rasa ia  ada kaitan dengan kepercayaan budaya terhadap tubuh badan wanita,” jelasnya.
Coiro kemudian menambah bahawa orang yang selalu mengadu sebenarnya ingin merasa lebih “hebat”  kerana memburukkan tubuh wanita. Dia juga berkata terdapat sedikit kontroversi tentang jenis badan She-Hulk memandangkan mereka membuat keputusan berdasarkan tubuh atlet wanita Olimpik dan bukannya atlet bina badan (bodybuilder).
Gao pula berkata bahawa artis CG mereka kini menerima sejumlah tuntutan melampau akibat daripada kritikan. Keadaan bertambah teruk sehingga sesetengah artis kini mengalami tekanan. Maslany setuju dengan pernyataan Gao lalu menceritakan pendapatnya berkenaan topik yang sama di mana artis CG perlu bekerja dengan cepat memandangkan tarikh tayangan semakin hampir. Jadual semasa artis-artis CG untuk mengeluarkan sesuatu produk terlalu mendesak dan bukanlah sesuatu yang mereka perlu hadapi.

Walau bagaimanapun, Maslany kata dia cukup bersyukur dan bangga melihat kerja yang mereka lakukan.
She-Hulk secara rasmi akan ditayangkan di Disney+ Hotstar Malaysia pada 17 Ogos 2022.
Sumber – The Hollywood Reporter
Jangan lupa untuk ikuti kami di TikTok!
  @gamersantaimy
Tags: CGIMarvelShe-HulkTatiana Maslany


Naruto: Sarada satu-satunya Uchiha yang memakai cermin mata?

Puak Uchiha terkenal dan digeruni kerana dojutsu Sharingan di mana mata istimewa ini memberi penglihatan yang unggul dan pelbagai kebolehan istimewa. Memandangkan puak Uchiha terkenal dengan dojutsu mata mereka yang menakjubkan, agak pelik apabila kita mendapat tahu bahawa Uchiha Sarada memerlukan cermin mata untuk melihat.

Sarada ialah satu-satunya Uchiha yang memerlukan cermin mata dan ini menimbulkan beberapa isu dengan peminat. “Mengapa Sarada perlukan cermin mata untuk membetulkan visinya? Dia kan ada Sharingan” – ramai peminat kata. Dalam komuniti anime, ada juga yang bergurau bahawa gen Sakura (ibu Sarada) adalah sebab utama, tetapi itu bukanlah kebenarannya. Di sini, saya menjelaskan mengapa Sarada adalah satu-satunya Uchiha yang memerlukan cermin mata.

Penyakit adalah sebab utama visinya dia semakin merosot

Sarada memerlukan cermin mata untuk membetulkan penglihatannya sejak masih kecil. Ketika masih kanak-kanak kecil, Sarada jatuh sakit dan mengalami demam panas. Pada ketika itu, Sasuke mempunyai misi untuk mengumpul maklumat tentang klan Otsutsuki dan ini menyebabkan Sakura menjaga Sarada seorang diri. Sarada akhirnya sembuh daripada penyakit itu, tetapi ia meninggalkan kesan yang besar. Demam yang dihidapi Sarada nampaknya telah merosakkan penglihatannya. Karin kemudian menghantar sepasang cermin mata kepada Sarada untuk membetulkan penglihatannya dan sehingga sekarang, Sarada harus memakai cermin mata ini.
Sharingan pun tidak boleh membetulkan penglihatan Sarada

Walaupun Sarada sudah memperoleh Sharingan, dia masih memerlukan cermin mata untuk membetulkan penglihatannya. Ini kerana Sharingan tidak meningkatkan daya penglihatan melainkan jika diaktifkan. Jika Sharingan tidak aktif, seseorang individu masih akan mempunyai daya penglihatan yang sama. Jika Sarada boleh sentiasa mengekalkan aktif Sharingannya, dia tidak memerlukan cermin matanya. Masalahnya adalah Sharingan akan membebankan badan pengguna, jadi Sarada tidak boleh mengekalkan Dojutsu ini untuk tempoh masa yang lama.

Jadi itu lah penjelasan ringkas tentang Sarada yang merupakan satu-satu Uchiha yang perlu memakai cermin mata. Apa pendapat anda? Jangan lah asyik salahkan Sakura saja. Jom kongsikan pendapat di ruang komen nanti!
Sumber: Narutopedia
Jangan lupa untuk ikuti kami di TikTok!
  @gamersantaimy
Tags: narutoSaradaUchiha